title: 2006 m. rugpjūčio 21 d. Komisijos direktyva 2006/74/EB, iš dalies keičianti Tarybos direktyvą 91/414/EEB, siekiant įtraukti dichlorpropą-P, metkonazolį, pirimetanilą ir triklopirą į veikliųjų medžiagų sąrašą   (Tekstas svarbus EEE)

text:
30.8.2006

               LT

               Europos Sąjungos oficialusis leidinys

               L 235/17

      KOMISIJOS DIREKTYVA 2006/74/EB
   2006 m. rugpjūčio 21 d.
   iš dalies keičianti Tarybos direktyvą 91/414/EEB, siekiant įtraukti dichlorpropą-P, metkonazolį, pirimetanilą ir triklopirą į veikliųjų medžiagų sąrašą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Komisijos reglamentuose (EB) Nr. 451/2000 (2) ir (EB) Nr. 703/2001 (3) nustatytos išsamios darbų programos, nurodytos Direktyvos 91/414/EEB 8 straipsnio 2 dalyje, antrojo etapo įgyvendinimo taisyklės ir veikliųjų medžiagų, kurios turi būti įvertintos dėl jų galimo įtraukimo į Direktyvos 91/414/EEB I priedą, sąrašas. Minėtasis sąrašas apima dichlorpropą-P, metkonazolį, pirimetanilą ir triklopirą.

               (2)

               Pirmiau nurodytų veikliųjų medžiagų poveikis žmonių sveikatai ir aplinkai buvo įvertintas pagal Reglamentų (EB) Nr. 451/2000 ir (EB) Nr. 703/2001 nuostatas dėl pranešėjos pasiūlytų įvairių naudojimo galimybių. Be to, šiais reglamentais yra paskirtos ataskaitas rengiančios valstybės narės, kurios turi pateikti atitinkamas vertinimo ataskaitas ir rekomendacijas Europos maisto saugos tarnybai (EMST), kaip numatyta Reglamento (EB) Nr. 451/2000 8 straipsnio 1 dalyje. Valstybe nare, atsakinga už dichlorpropo-P ataskaitos rengimą, buvo paskirta Danija, kuri visą svarbią informaciją pateikė 2003 m. lapkričio 5 d. Valstybe nare, atsakinga už metkonazolio ataskaitos rengimą, buvo paskirta Belgija, kuri visą reikiamą medžiagą pateikė 2004 m. sausio 27 d. Austrija buvo paskirta valstybe nare, atsakinga už pirimetanilo ataskaitos parengimą, ir ji visą reikiamą informaciją pateikė 2004 m. balandžio 15 d. Triklopiro ataskaitą parengti buvo pavesta Airijai, kuri visą svarbią informaciją pateikė 2003 m. lapkričio 21 d.

               (3)

               Pasibaigus valstybių narių ir EMST surengtoms ekspertų konsultacijoms dėl vertinimo ataskaitų, 2005 m. gruodžio 14 d. Komisijai buvo pateikta triklopiro, o 2006 m. sausio 13 d. – dichlorpropo-P, metkonazolio ir pirimetanilo vertinimo ataskaitos, parengtos EMST mokslinių pranešimų forma (4). Šios ataskaitos, kurias tikrino valstybės narės ir Komisija Maisto grandinės ir gyvūnų sveikatos nuolatiniame komitete, buvo galutinai parengtos 2006 m. gegužės 23 d. kaip Komisijos moksliniai pranešimai dėl dichlorpropo-P, metkonazolio, pirimetanilo ir triklopiro.

               (4)

               Atlikus įvairius tyrimus, paaiškėjo, kad augalų apsaugos produktai, kurių sudėtyje yra dichlorpropo-P, metkonazolio, pirimetanilo ir triklopiro, apskritai galėtų atitikti Direktyvos 91/414/EEB 5 straipsnio 1 dalies a ir b punktuose nustatytus reikalavimus, ypač dėl naudojimo, kuris buvo ištirtas ir išsamiai apibūdintas Komisijos tikrinimo ataskaitose. Atsižvelgiant į tai, šias veikliąsias medžiagas reikėtų įtraukti į I priedą, siekiant, kad pagal minėtosios direktyvos nuostatas visose valstybėse narėse būtų garantuotai galima registruoti augalų apsaugos produktus, kurių sudėtyje yra šių veikliųjų medžiagų.

               (5)

               Laikantis tokios išvados, reikėtų gauti daugiau informacijos tam tikrais konkrečiais klausimais, susijusiais su dichlorpropu-P, pirimetanilu ir triklopiru. Direktyvos 91/414/EEB 6 straipsnio 1 dalyje numatyta, kad, norint medžiagą įtraukti į I priedą, gali būti taikomos tam tikros sąlygos. Atsižvelgiant į tai, reikėtų prašyti pranešėjų atlikti papildomus dichlorpropo-P, pirimetanilo ir triklopiro bandymus ir apie juos informuoti, kad būtų įmanoma patvirtinti tam tikrų aspektų rizikos įvertinimą.

               (6)

               Iki veikliosios medžiagos įtraukimo į I priedą reikėtų nustatyti pakankamą laikotarpį, per kurį valstybės narės ir suinteresuotosios šalys galėtų pasirengti vykdyti naujus reikalavimus, kurie atsiras dėl įtraukimo.

               (7)

               Nepažeidžiant Direktyvoje 91/414/EEB nustatytų prievolių, atsirandančių dėl veikliosios medžiagos įtraukimo į I priedą, valstybėms narėms reikėtų nustatyti šešių mėnesių laikotarpį nuo įtraukimo esamoms augalų apsaugos produktų, kurių sudėtyje yra dichlorpropo-P, metkonazolio, pirimetanilo ir triklopiro, registracijoms patikrinti, kad būtų tinkamai įvykdyti reikalavimai, nustatyti Direktyvoje 91/414/EEB, ypač jos 13 straipsnyje, ir I priede išdėstytos atitinkamos sąlygos. Prireikus valstybės narės turėtų perregistruoti, pakeisti arba panaikinti esamas registracijas pagal Direktyvos 91/414/EEB nuostatas. Taikant išlygą pirmiau nustatytam terminui, reikėtų nustatyti ilgesnį laikotarpį, per kurį turi būti pateikti ir įvertinti visi III priede nurodyti kiekvieno augalų apsaugos produkto dokumentai pagal kiekvieną panaudojimą, laikantis Direktyvoje 91/414/EEB nustatytų vienodų principų.

               (8)

               Įvertinus ankstesnę veikliųjų medžiagų įtraukimo į Direktyvos 91/414/EEB I priedą pagal Komisijos reglamentą (EEB) Nr. 3600/92 (5) tvarką pasirodė, kad gali kilti neaiškumų, nustatant esamų registracijų turėtojų pareigas, susijusias su duomenų naudojimu. Dėl to, siekiant išvengti papildomų problemų, būtina nustatyti valstybių narių pareigas, ypač pareigą tikrinti, kad registracijos turėtojas pateiktų teisės naudotis dokumentais įrodymą, atitinkantį minėtosios direktyvos II priedą. Tačiau šis išaiškinimas nenustato jokių naujų prievolių valstybėms narėms arba registracijų turėtojams palyginti su iki šiol priimtomis direktyvomis, iš dalies keičiančiomis I priedą.

               (9)

               Atsižvelgiant į tai, Direktyvą 91/414/EEB reikėtų atitinkamai iš dalies keisti.

               (10)

               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas kaip išdėstyta šios direktyvos priede.
   2 straipsnis
   Valstybės narės ne vėliau kaip iki 2007 m. lapkričio 30 d. priima ir paskelbia įstatymus ir kitus teisės aktus, kurie reikalingi šiai direktyvai įgyvendinti. Valstybės narės nedelsdamos pateikia Komisijai šių nuostatų tekstus ir jų atitikties šiai direktyvai lentelę.
   Valstybės narės šias nuostatas taiko nuo 2007 m. gruodžio 1 d.
   Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   3 straipsnis
   1.   Prireikus, vadovaudamosi Direktyva 91/414/EEB, valstybės narės iki 2007 m. lapkričio 30 d. pakeičia arba panaikina esamas augalų apsaugos produktų, kurių sudėtyje yra veikliųjų medžiagų dichlorpropo-P, metkonazolio, pirimetanilo ir triklopiro, registracijas.
   Iki minėtosios datos jos pirmiausia patikrina, ar vykdomos pirmiau nurodytos direktyvos I priedo sąlygos dėl dichlorpropo-P, metkonazolio, pirimetanilo ir triklopiro, išskyrus įrašo dėl tam tikros veikliosios medžiagos B dalyje nurodytas sąlygas, ir ar registracijos turėtojas turi minėtosios direktyvos II priedo reikalavimus atitinkančius dokumentus arba teisę jais naudotis pagal jos 13 straipsnio sąlygas.
   2.   Nukrypstant nuo šio straipsnio 1 dalies, valstybės narės ne vėliau kaip iki 2007 m. gegužės 31 d. iš naujo įvertina kiekvieną registruotą augalų apsaugos produktą, kurio sudėtyje esanti veiklioji medžiaga dichlorpropas-P, metkonazolis, pirimetanilas ir triklopiras yra vienintelė veiklioji medžiaga arba viena iš kelių veikliųjų medžiagų, kurios visos buvo išvardytos Direktyvos 91/414/EEB I priede, laikydamosi Direktyvos 91/414/EEB VI priede nustatytų vienodų principų ir remdamosi dokumentais, atitinkančiais minėtosios direktyvos III priedo reikalavimus bei atsižvelgdamos į jos I priede pateiktą atitinkamą įrašą dėl dichlorpropo-P, metkonazolio, pirimetanilo ir triklopiro. Tokio vertinimo pagrindu valstybės narės nusprendžia, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose nustatytas sąlygas.
   Priėmusios tokį sprendimą, valstybės narės:

               a)

               jeigu produkto sudėtyje dichlorpropas-P, metkonazolis, pirimetanilas ir triklopiras yra vienintelė veiklioji medžiaga, prireikus ne vėliau kaip iki 2011 m. gegužės 31 d. pakeičia arba panaikina registraciją, arba

               b)

               jeigu produkto sudėtyje dichlorpropas-P, metkonazolis, pirimetanilas ir triklopiras yra kaip viena iš kelių veikliųjų medžiagų, prireikus pakeičia arba panaikina registraciją iki 2011 m. gegužės 31 d. arba iki tokio pakeitimo arba panaikinimo datos, nustatytos atitinkamoje direktyvoje arba direktyvose, pagal kurias tam tikra medžiaga arba medžiagos buvo įtraukta arba įtrauktos į Direktyvos 91/414/EEB I priedą, atsižvelgiant į tai, kas įvyksta vėliau.

         4 straipsnis
   Ši direktyva įsigalioja 2007 m. birželio 1 d.
   5 straipsnis
   Ši direktyva skirta valstybėms narėms.

      Priimta Briuselyje, 2006 m. rugpjūčio 21 d.

            Komisijos vardu

         Markos KYPRIANOU

            Komisijos narys

      (1)  OL L 230, 1991 8 19, p. 1. Direktyva su paskutiniais pakeitimais, padarytais Komisijos direktyva 2006/64/EB (OL L 206, 2006 7 27, p. 107).

      (2)  OL L 55, 2000 2 29, p. 25. Reglamentas su paskutiniais pakeitimais, padarytais Reglamentu (EB) Nr. 1044/2003 (OL L 151, 2003 6 19, p. 32).

      (3)  OL L 98, 2001 4 7, p. 6.

      (4)  EMST mokslinis pranešimas (2006 m.) 52, 1–67, Ekspertų konsultacijų dėl veikliosios medžiagos dichlorpropo-P pesticidų rizikos vertinimo išvada (galutinai suformuluota 2006 m. sausio 13 d.).
   EMST mokslinis pranešimas (2006 m.) 64, 1–71, Ekspertų konsultacijų dėl veikliosios medžiagos metkonazolio pesticidų rizikos vertinimo išvada (galutinai suformuluota 2006 m. sausio 13 d.).
   EMST mokslinis pranešimas (2006 m.) 61, 1–70, Ekspertų konsultacijų dėl veikliosios medžiagos pirimetanilo pesticidų rizikos vertinimo išvada (galutinai suformuluota 2006 m. sausio 13 d.).
   EMST mokslinis pranešimas (2005 m.) 56, 1–103, Ekspertų konsultacijų dėl veikliosios medžiagos triklopiro pesticidų rizikos vertinimo išvada (galutinai suformuluota 2005 m. gruodžio 14 d.).

      (5)  OL L 366, 1992 12 15, p. 10. Reglamentas su paskutiniais pakeitimais, padarytais Reglamentu (EB) Nr. 2266/2000 (OL L 259, 2000 10 13, p. 27).

      PRIEDAS
      Direktyvos 91/414/EEB I priedo lentelės pabaigoje pridedamas įrašas:

                     Nr.

                     Bendras pavadinimas, identifikavimo numeriai

                     IUPAC pavadinimas

                     Grynumas (1)

                     Įsigalioja nuo

                     Įtraukimas galioja iki

                     Specialios nuostatos

                     „135

                     Dichlorpropas-P
                     CAS Nr. 15165-67-0
                     CIPAC Nr. 476

                     (R)-2-(2,4-dichlorfenoksi) propano rūgštis

                     ≥ 900 g/kg

                     2007 m. birželio 1 d.

                     2017 m. gegužės 31 d.

                     A   DALIS
                     Galima naudoti tik kaip herbicidą.
                     B   DALIS
                     Įgyvendinant vienodus principus, išdėstytus VI priede, turi būti atsižvelgta į dichlorpropo-P tikrinimo ataskaitos, ypač jos I ir II priedėlių, išvadas, kurias Maisto grandinės ir gyvūnų sveikatos nuolatinis komitetas galutinai suformulavo 2006 m. gegužės 23 d.
                     Šiame bendrame vertinime:

                                 —

                                 valstybės narės privalo atkreipti ypatingą dėmesį į paukščių, žinduolių, vandenyje gyvenančių organizmų ir netikslinių augalų apsaugą. Prireikus registruojant reikėtų numatyti rizikos mažinimo priemones.

                           Suinteresuotosios valstybės narės prašo pateikti papildomų tyrimų duomenis, patvirtinančius gyvūnų medžiagų apykaitos tyrimų rezultatus ir ūmaus bei trumpalaikio poveikio paukščiams bei ūmaus poveikio žolėdžiams žinduoliams rizikos vertinimą.
                     Jos garantuoja, kad pranešėjos, kurių prašymu dichlorpropas-P buvo įtrauktas į šį priedą, tokių tyrimų duomenis Komisijai pateiktų per dvejus metus nuo šios direktyvos įsigaliojimo.

                     136

                     Metkonazolis
                     CAS Nr. 125116-23-6 (stereochemija nenustatyta)
                     CIPAC Nr. 706

                        (1RS, 5RS:1RS, 5SR)-5-(4-chlorbenzil)-2,2-dimetil-1-(1H-1,2,4-triazol-1-ilmetil)ciklopentanolis

                     ≥ 940 g/kg (cis- ir trans-izomerų suma)

                     2007 m. birželio 1 d.

                     2017 m. gegužės 31 d.

                     A   DALIS
                     Galima naudoti tik kaip fungicidą.
                     B   DALIS
                     Įgyvendinant vienodus principus, išdėstytus VI priede, turi būti atsižvelgta į metkonazolio tikrinimo ataskaitos, ypač jos I ir II priedėlių, išvadas, kurias Maisto grandinės ir gyvūnų sveikatos nuolatinis komitetas galutinai suformulavo 2006 m. gegužės 23 d.
                     Šiame bendrame vertinime:

                                 —

                                 valstybės narės privalo atkreipti ypatingą dėmesį į vandenyje gyvenančių organizmų, paukščių ir žinduolių apsaugą. Prireikus registruojant reikėtų numatyti rizikos mažinimo priemones;

                                 —

                                 valstybės narės privalo atkreipti ypatingą dėmesį į operatorių saugumą. Prireikus registruojant reikėtų numatyti rizikos mažinimo priemones.

                     137

                     Pirimetanilas
                     CAS Nr. 53112-28-0
                     CIPAC Nr. nesuteiktas

                     N-(4,6-dimetilpirimidin-2-il) anilinas

                     ≥ 975 g/kg
                     (negrynojo cianamido gamyba laikoma susijusia su toksiškumo problemomis ir negali viršyti 0,5 g/kg techninėje medžiagoje)

                     2007 m. birželio 1 d.

                     2017 m. gegužės 31 d.

                     A   DALIS
                     Galima naudoti tik kaip fungicidą:
                     B   DALIS
                     Įgyvendinant vienodus principus, išdėstytus VI priede, turi būti atsižvelgta į pirimetanilo tikrinimo ataskaitos, ypač jos I ir II priedėlių, išvadas, kurias Maisto grandinės ir gyvūnų sveikatos nuolatinis komitetas galutinai suformulavo 2006 m. gegužės 23 d.
                     Šiame bendrame vertinime:

                                 —

                                 valstybės narės privalo atkreipti ypatingą dėmesį į vandenyje gyvenančių organizmų apsaugą. Prireikus registruojant reikėtų numatyti rizikos mažinimo priemones, pvz., apsaugines zonas;

                                 —

                                 valstybės narės privalo atkreipti ypatingą dėmesį į operatorių saugumą ir garantuoti, kad naudojimo sąlygose būtų numatytas reikalavimas naudoti atitinkamas asmens saugos priemones.

                           Suinteresuotosios valstybės narės prašo pateikti papildomų tyrimų duomenis, patvirtinančius rizikos žuvims įvertinimą. Jos garantuoja, kad pranešėjos, kurių prašymu pirimetanilas buvo įtrauktas į šį priedą, tokių tyrimų duomenis Komisijai pateiktų per dvejus metus nuo šios direktyvos įsigaliojimo.

                     138

                     Triklopiras
                     CAS Nr. 055335-06-3
                     CIPAC Nr. 376

                     3,5,6-trichloro-2-piridiloksiacetato rūgštis

                     ≥ 960 g/kg
                     (kaip triklopir butoksetilo esteris)

                     2007 m. birželio 1 d.

                     2017 m. gegužės 31 d.

                     A   DALIS
                     Galima naudoti tik kaip herbicidą.
                     B   DALIS
                     Vertindamos paraiškas dėl augalų apsaugos produktų, kurių sudėtyje yra triklopiro, naudojamų kitiems tikslams nei naudojimas ganyklose ir pievose pavasarį, registravimo valstybės narės ypatingą dėmesį kreipia į kriterijus, išdėstytus 4 straipsnio 1 dalies b punkte ir garantuoja, kad prieš registruojant būtų pateikti visi reikiami duomenys ir informacija.
                     Įgyvendinant vienodus principus, išdėstytus VI priede, turi būti atsižvelgta į triklopiro tikrinimo ataskaitos, ypač jos I ir II priedėlių, išvadas, kurias Maisto grandinės ir gyvūnų sveikatos nuolatinis komitetas galutinai suformulavo 2006 m. gegužės 23 d.
                     Šiame bendrame vertinime:

                                 —

                                 valstybės narės privalo atkreipti ypatingą dėmesį į požeminio vandens apsaugą, esant pažeidžiamoms sąlygoms. Prireikus registruojant reikėtų numatyti rizikos mažinimo priemones ir inicijuoti stebėsenos programas pažeidžiamose zonose;

                                 —

                                 valstybės narės privalo atkreipti ypatingą dėmesį į operatorių saugumą ir garantuoti, kad naudojimo sąlygose būtų numatytas reikalavimas naudoti atitinkamas asmens saugos priemones;

                                 —

                                 valstybės narės privalo atkreipti ypatingą dėmesį į paukščių, žinduolių, vandenyje gyvenančių organizmų ir netikslinių augalų apsaugą. Prireikus registruojant reikėtų numatyti rizikos mažinimo priemones.

                           Suinteresuotosios valstybės narės prašo pateikti papildomų tyrimų duomenis, patvirtinančius metabolito 6-chloro-2-piridinolio ūmios ir ilgalaikės rizikos paukščiams ir žinduoliams bei vandenyje gyvenantiems organizmams įvertinimą. Jos garantuoja, kad pranešėjos, kurių prašymu triklopiras buvo įtrauktas į šį priedą, tokių tyrimų duomenis Komisijai pateiktų per dvejus metus nuo šios direktyvos įsigaliojimo.“

         (1)  Daugiau informacijos apie pirmiau nurodytą medžiagą ir jos specifikaciją pateikiama tikrinimo ataskaitoje.


title: 2006 m. liepos 18 d.  Komisijos direktyva 2006/64/EB, iš dalies keičianti Tarybos direktyvą 91/414/EEB, įtraukiant veikliąsias medžiagas klopiralidą, ciprodinilą, fosetilą ir trineksapaką   (Tekstas svarbus EEE)

text:
27.7.2006

               LT

               Europos Sąjungos oficialusis leidinys

               L 206/107

      KOMISIJOS DIREKTYVA 2006/64/EB

   2006 m. liepos 18 d.
   iš dalies keičianti Tarybos direktyvą 91/414/EEB, įtraukiant veikliąsias medžiagas klopiralidą, ciprodinilą, fosetilą ir trineksapaką
   (tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Komisijos reglamentuose (EB) Nr. 451/2000 (2) ir (EB) Nr. 703/2001 (3) nustatytos Direktyvos 91/414/EEB 8 straipsnio 2 dalyje nurodytos darbų programos išsamios antrojo etapo įgyvendinimo taisyklės ir nustatytas veikliųjų medžiagų, kurias reikia įvertinti siekiant įtraukti (jas) į Direktyvos 91/414/EEB I priedą, sąrašas. Tame sąraše yra klopiralidas, ciprodinilas, fosetilas ir trineksapakas.

               (2)

               Tų veikliųjų medžiagų poveikis žmonių sveikatai ir aplinkai pranešėjo pasiūlytais naudojimo atvejais buvo įvertintas pagal Reglamentuose (EB) Nr. 451/2000 ir (EB) Nr. 703/2001 išdėstytas nuostatas. Be to, šiais reglamentais skiriamos valstybės narės ataskaitų rengėjos, kurios pagal Reglamento (EB) Nr. 451/2000 8 straipsnio 1 dalies nuostatas Europos maisto saugos tarnybai (EMST) privalo pateikti atitinkamas įvertinimo ataskaitas ir rekomendacijas. Suomija buvo paskirta ataskaitą apie klopiralidą rengiančia valstybe nare, o visą reikiamą informaciją apie klopiralidą ji pateikė 2003 m. gruodžio 2 d. Valstybe nare ciprodinilo ir fosetilo įvertinimo ataskaitos rengėja buvo paskirta Prancūzija, o visa reikiama informacija buvo pateikta atitinkamai 2004 m. sausio 16 d. ir 2003 m. spalio 20 d. Nyderlandai paskirti ataskaitą apie trineksapaką rengiančia valstybe nare, o visa reikiama informacija apie trineksapaką buvo pateikta 2003 m. lapkričio 7 d.

               (3)

               Valstybės narės ir EMST kartu apsvarstė įvertinimo ataskaitas ir 2005 m. gruodžio 14 d. pateikė jas Komisijai kaip EMST mokslines ataskaitas apie klopiralidą, ciprodinilą, fosetilą ir trineksapaką (4). Šias ataskaitas valstybės narės ir Komisija apsvarstė Maisto grandinės ir gyvūnų sveikatos nuolatiniame komitete ir 2006 m. balandžio 4 d. pateikė kaip Komisijos klopiralido, ciprodinilo, fosetilo ir trineksapako bendrojo svarstymo ataskaitas.

               (4)

               Po įvairiapusių tyrimų nustatyta, kad augalų apsaugos produktai, kurių sudėtyje yra klopiralido, ciprodinilo, fosetilo ir trineksapako, gali būti laikomi iš esmės atitinkančiais reikalavimus, nustatytus Direktyvos 91/414/EEB 5 straipsnio 1 dalies a ir b punktuose, visų pirma dėl naudojimo, kuris buvo išnagrinėtas ir išsamiai pateiktas Komisijos bendrojo svarstymo ataskaitoje. Todėl šias veikliąsias medžiagas tikslinga įtraukti į I priedą siekiant užtikrinti, kad augalų apsaugos produktai, kurių sudėtyje yra šių veikliųjų medžiagų, visose valstybėse narėse būtų registruojami vadovaujantis tos direktyvos nuostatomis.

               (5)

               Nepažeidžiant tos išvados, reikėtų gauti daugiau informacijos tam tikrais konkrečiais klausimais dėl klopiralido, ciprodinilo ir fosetilo. Direktyvos 91/414/EB 6 straipsnio 1 dalyje numatyta, kad medžiagos įtraukimas į I priedą gali priklausyti nuo tam tikrų sąlygų. Todėl tikslinga reikalauti toliau tirti klopiralidą, ciprodinilą ir fosetilą siekiant patvirtinti jų rizikos įvertinimą tam tikrais atvejais, o pranešėjai turėtų pateikti tokių tyrimų rezultatus.

               (6)

               Prieš įtraukiant veikliąją medžiagą į I priedą turėtų būti skirtas tinkamas laikotarpis, per kurį valstybės narės ir suinteresuotosios šalys galėtų pasirengti laikytis naujų reikalavimų, kuriuos lems toks įtraukimas.

               (7)

               Nepažeidžiant Direktyvoje 91/414/EEB apibrėžtų reikalavimų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos persvarstytų galiojančią augalų apsaugos produktų, kurių sudėtyje yra klopiralido, ciprodinilo, fosetilo ir trineksapako, registraciją, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų. Valstybės narės atitinkamai turėtų iš dalies keisti, pakeisti arba panaikinti galiojančią registraciją pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį pagal Direktyvoje 91/414/EEB nustatytus vienodus principus kiekvienu numatytu naudojimo atveju būtų pateikiamas ir įvertinamas visas III priede nurodytas kiekvieno augalų apsaugos produkto dokumentų rinkinys.

               (8)

               Patirtis, įgyta į Direktyvos 91/414/EEB I priedą anksčiau įtraukus veikliąsias medžiagas, įvertintas remiantis Komisijos reglamento (EEB) Nr. 3600/92 (5) nuostatomis, rodo, kad gali kilti sunkumų aiškinant galiojančios registracijos savininkų pareigas, susijusias su galimybe naudotis duomenimis. Todėl siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos savininkas gali naudotis tos direktyvos II priedo reikalavimus atitinkančiu dokumentų rinkiniu. Tačiau aiškiau apibrėžus esamas pareigas valstybėms narėms arba registracijos savininkams neatsirastų naujų įsipareigojimų, palyginti su iki šiol priimtomis I priedą iš dalies keičiančiomis direktyvomis.

               (9)

               Todėl Direktyvą 91/414/EEB reikėtų atitinkamai iš dalies keisti.

               (10)

               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EB I priedas iš dalies keičiamas pagal šios direktyvos priedą.
   2 straipsnis
   Valstybės narės ne vėliau kaip iki 2007 m. spalio 31 d. priima ir paskelbia įstatymus ir kitus teisės aktus, kurie įsigalioję įgyvendina šią direktyvą. Jos nedelsdamos pateikia Komisijai tų nuostatų tekstus bei tų nuostatų ir šios direktyvos koreliacinę lentelę.
   Tas nuostatas jos taiko nuo 2007 m. lapkričio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   3 straipsnis
   1.   Vadovaudamosi Direktyva 91/414/EEB, valstybės narės, jei būtina, iki 2007 m. spalio 31 d. iš dalies keičia arba panaikina galiojančią augalų apsaugos produktų, kurių sudėtyje yra veikliųjų medžiagų klopiralido, ciprodinilo, fosetilo ir trineksapako, registraciją.
   Iki tos dienos jos pirmiausia tikrina, ar laikomasi tos direktyvos I priede nurodytų reikalavimų, susijusių su klopiralidu, ciprodinilu, fosetilu ir trineksapaku, išskyrus įrašo B dalyje apibrėžtus su jais susijusius reikalavimus, ir ar registracijos savininkas turi arba gali naudotis visu dokumentų rinkiniu, atitinkančiu tos direktyvos II priedo reikalavimus, pagal 13 straipsnyje išdėstytas sąlygas.
   2.   Nukrypdamos nuo 1 dalies nuostatų, kiekvieną registruotą augalų apsaugos produktą, kurio sudėtyje klopiralidas, ciprodinilas, fosetilas ir trineksapakas yra vienintelė veiklioji medžiaga, arba viena iš keleto veikliųjų medžiagų, kurios visos įtrauktos į Direktyvos 91/414/EEB I priedą ne vėliau kaip iki 2007 m. balandžio 30 d., valstybės narės iš naujo įvertina pagal Direktyvos 91/414/EEB VI priede numatytus vienodus principus, vadovaudamosi tos direktyvos III priedo nuostatas atitinkančiu dokumentų rinkiniu ir atsižvelgdamos į jos I priedo įrašo B dalyje apibrėžtus reikalavimus, atitinkamai susijusius su klopiralidu, ciprodinilu, fosetilu ir trineksapaku. Remdamosi tuo vertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytus reikalavimus.
   Tai nustačiusios, valstybės narės:

               a)

               jei būtina, ne vėliau kaip iki 2011 m. balandžio 30 d. iš dalies keičia arba panaikina produkto, kurio sudėtyje klopiralidas, ciprodinilas, fosetilas ir trineksapakas yra vienintelė veiklioji medžiaga, registraciją,
               arba

               b)

               jei būtina, iš dalies pakeičia arba panaikina produkto, kurio sudėtyje klopiralidas, ciprodinilas, fosetilas ir trineksapakas yra viena iš kelių veikliųjų medžiagų, registraciją iki 2011 m. balandžio 30 d. arba iki tokiam pakeitimui ar panaikinimui skirtos dienos, nustatytos atitinkama direktyva ar direktyvomis, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.

         4 straipsnis
   Ši direktyva įsigalioja 2007 m. gegužės 1 d.
   5 straipsnis
   Ši direktyva skirta valstybėms narėms.

      Priimta Briuselyje, 2006 m. liepos 18 d.

            Komisijos vardu

         Markos KYPRIANOU

            Komisijos narys

      (1)  OL L 230, 1991 8 19, p. 1. Direktyva su paskutiniais pakeitimais, padarytais Komisijos direktyva 2006/45/EB (OL L 130, 2006 5 18, p. 27).

      (2)  OL L 55, 2000 2 29, p. 25. Reglamentas su paskutiniais pakeitimais, padarytais Reglamentu (EB) Nr. 1044/2003 (OL L 151, 2003 6 19, p. 32).

      (3)  OL L 98, 2001 4 7, p. 6.

      (4)  EMST mokslinė ataskaita (2005) 50, 1–65, „Veikliosios medžiagos pesticido klopiralido rizikos įvertinimo bendro svarstymo išvados“ (pateikta 2005 m. gruodžio 14 d.).
   EMST mokslinė ataskaita (2005) 51, 1–78, „Veikliosios medžiagos pesticido ciprodinilo rizikos įvertinimo bendro svarstymo išvados“ (pateikta 2005 m. gruodžio 14 d.).
   EMST mokslinė ataskaita (2005) 54, 1–79, „Veikliosios medžiagos pesticido fosetilo rizikos įvertinimo bendro svarstymo išvados“ (pateikta 2005 m. gruodžio 14 d.).
   EMST mokslinė ataskaita (2005) 57, 1–70, „Veikliosios medžiagos pesticido trineksapako rizikos įvertinimo bendro svarstymo išvados“ (pateikta 2005 m. gruodžio 14 d.).

      (5)  OL L 366, 1992 12 15, p. 10. Reglamentas su paskutiniais pakeitimais, padarytais Reglamentu (EB) Nr. 2266/2000 (OL L 259, 2000 10 13, p. 27).

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Bendrinis pavadinimas, identifikacijos Nr.

                     IUPAC pavadinimas

                     Grynumas (1)

                     Įsigaliojimas

                     Įtraukimo galiojimo pabaiga

                     Specialiosios nuostatos

                     „131

                     Klopiralidas
                     CAS Nr. 1702-17-6
                     CIPAC Nr. 455

                     3,6-dichlorpiridin-2-karboksilio rūgštis

                     ≥ 950 g/kg

                     2007 m. gegužės 1 d.

                     2017 m. balandžio 30 d.

                     A DALIS
                     Leidžiama naudoti tik kaip herbicidą.
                     B DALIS
                     Vertindamos paraiškas registruoti augalų apsaugos produktus, kurių sudėtyje yra klopiralido ir kurie nėra naudojami pavasarį, valstybės narės ypatingą dėmesį skiria 4 straipsnio 1 dalies b punkte nurodytiems kriterijams ir užtikrina, kad visi būtini duomenys ir informacija būtų pateikiami prieš registruojant tokius produktus.
                     Įgyvendinant VI priede numatytus vienodus principus, atsižvelgiama į klopiralido bendrojo svarstymo ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2006 m. balandžio 4 d.
                     Atlikdamos šį bendrą įvertinimą, valstybės narės privalo kreipti ypatingą dėmesį į:

                                 —

                                 pažeidžiamų netikslinių augalų ir požeminio vandens apsaugą. Registracijos sąlygose turi būti numatytos rizikos sumažinimo priemonės, o prireikus turi būti pradėtos vykdyti stebėsenos programos siekiant patikrinti galimą požeminio vandens užterštumą.

                           Atitinkamos valstybės narės paprašo pateikti papildomų tyrimų rezultatus, kuriais būtų patvirtintas poveikis gyvūnų medžiagų apykaitai. Jos užtikrina, kad pranešėjai, kurių prašymu klopiralidas yra įtrauktas į šį priedą, pateiktų tokių tyrimų rezultatus Komisijai per dvejus metus nuo šios direktyvos įsigaliojimo.

                     132

                     Ciprodinilas
                     CAS Nr. 121522-61-2
                     CIPAC Nr. 511

                     (4-ciklopropil-6-metil-pirimidin-2-il)-fenil-aminas

                     ≥ 980 g/kg

                     2007 m. gegužės 1 d.

                     2017 m. balandžio 30 d.

                     A DALIS
                     Leidžiama naudoti tik kaip fungicidą.
                     B DALIS
                     Įgyvendinant VI priede numatytus vienodus principus, atsižvelgiama į ciprodinilo bendrojo svarstymo ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2006 m. balandžio 4 d.
                     Atlikdamos šį bendrą įvertinimą, valstybės narės:

                                 —

                                 privalo ypatingą dėmesį skirti asmenims, dirbantiems su šia medžiaga, ir užtikrinti, kad naudojimo instrukcijose būtų numatyta naudoti tinkamas asmens apsaugos priemones,

                                 —

                                 privalo ypatingą dėmesį skirti paukščių, žinduolių ir vandens organizmų apsaugai. Prireikus registracijos sąlygose turėtų būti numatytos rizikos sumažinimo priemonės tokios kaip buferinės zonos.

                           Atitinkamos valstybės narės paprašo pateikti papildomų tyrimų rezultatus, kurie patvirtintų rizikos paukščiams ir žinduoliams įvertinimą, ir metabolito CGA 304075 likučių galimą buvimą gyvūninės kilmės maiste. Jos užtikrina, kad pranešėjai, kurių prašymu ciprodinilas yra įtrauktas į šį priedą, pateiktų tokių tyrimų rezultatus Komisijai per dvejus metus nuo šios direktyvos įsigaliojimo.

                     133

                     Fosetilas
                     CAS Nr. 15845-66-6
                     CIPAC Nr. 384

                     Rūgštusis etilfosfonatas

                     ≥ 960 g/kg (išreikštas kaip fosetil-Al)

                     2007 m. gegužės 1 d.

                     2017 m. balandžio 30 d.

                     A DALIS
                     Leidžiama naudoti tik kaip fungicidą.
                     B DALIS
                     Įgyvendinant VI priede numatytus vienodus principus, atsižvelgiama į fosetilo bendrojo svarstymo ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2006 m. balandžio 4 d.
                     Atlikdamos šį bendrą įvertinimą, valstybės narės:

                                 —

                                 turi atkreipti ypatingą dėmesį į paukščių, žinduolių, vandens organizmų ir netikslinių nariuotakojų apsaugą.

                           Prireikus registracijos sąlygose turėtų būti numatytos rizikos sumažinimo priemonės tokios kaip buferinės zonos.
                     Atitinkamos valstybės narės paprašo pateikti papildomų tyrimų rezultatus, kurie patvirtintų rizikos netiksliniams nariuotakojams, ypač regeneruojamose dirbamose žemėse, ir rizikos žolėdžiams žinduoliams įvertinimą. Jos užtikrina, kad pranešėjas, kurio prašymu fosetilas yra įtrauktas į šį priedą, pateiktų tokių tyrimų rezultatus Komisijai per dvejus metus nuo šios direktyvos įsigaliojimo.

                     134

                     Trineksapakas
                     CAS Nr. 104273-73-6
                     CIPAC Nr. 732

                     4-(ciklopropil-hidroksimetilen)-3,5-dioksio-cikloheksankarboksilio rūgštis

                     ≥ 940g/kg (išreikšta kaip trineksepak-etilas)

                     2007 m. gegužės 1 d.

                     2017 m. balandžio 30 d.

                     A DALIS
                     Leidžiama naudoti tik kaip augalų augimo reguliatorių.
                     B DALIS
                     Įgyvendinant VI priede numatytus vienodus principus, atsižvelgiama į trineksapako bendrojo svarstymo ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2006 m. balandžio 4 d.
                     Atlikdamos šį bendrą įvertinimą, valstybės narės:

                                 —

                                 privalo ypatingą dėmesį skirti paukščių ir žinduolių apsaugai.

                           Registracijos sąlygose prireikus turėtų būti numatytos rizikos sumažinimo priemonės.

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.“


title: 2006 m. gruodžio 11 d. Komisijos direktyva 2006/135/EB, iš dalies keičianti Tarybos direktyvą 91/414/EEB, įtraukiant veikliąją medžiagą karbendazimą Tekstas svarbus EEE

text:
12.12.2006

               LT

               Europos Sąjungos oficialusis leidinys

               L 349/37

      KOMISIJOS DIREKTYVA 2006/135/EB
   2006 m. gruodžio 11 d.
   iš dalies keičianti Tarybos direktyvą 91/414/EEB, įtraukiant veikliąją medžiagą karbendazimą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą Nr. 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               1992 m. gruodžio 11 d. Komisijos reglamente (EEB) Nr. 3600/92, nustatančiame išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką (2) 8 straipsnio 2 dalyje, pirmojo etapo įgyvendinimo taisykles, nustatytas veikliųjų medžiagų, kurias reikia įvertinti siekiant įtraukti į Direktyvos 91/414/EEB I priedą, sąrašas. Tame sąraše yra karbendazimas.

               (2)

               Karbendazimo poveikis aplinkai ir žmonių sveikatai ataskaitų rengėjų pasiūlytais naudojimo atvejais buvo įvertintas vadovaujantis Reglamento (EEB) Nr. 3600/92 nuostatomis. 1994 m. balandžio 27 d. Komisijos reglamentu (EB) Nr. 933/94, nustatančiu augalų apsaugos produktų veikliąsias medžiagas ir skiriančiu ataskaitų rengėjas valstybes nares Komisijos reglamentui (EEB) Nr. 3600/92 įgyvendinti (3), Vokietija buvo paskirta valstybe nare ataskaitos rengėja. Vokietija atitinkamą vertinimo ataskaitą ir rekomendacijas Komisijai pateikė 1998 m. vasario 10 d. pagal Reglamento (EEB) Nr. 3600/92 7 straipsnio 1 dalies c punktą.

               (3)

               Šią įvertinimo ataskaitą valstybės narės ir Komisija persvarstė Maisto grandinės ir gyvūnų sveikatos nuolatiniame komitete.

               (4)

               Svarstymuose dėl karbendazimo kilo klausimų, kuriuos sprendė Augalų mokslinis komitetas. Buvo kreiptasi į Mokslinį komitetą, kad jis pakomentuotų, ar būtų protinga nustatyti leistiną paros dozę (LPD) ir leistiną operatoriaus sąlyčio lygį (LOSL), visų pirma atsižvelgiant į benomilo, karbendazimo ir metiltiofanato mutageniškumo, karcinogeniškumo ir reprodukcijos tyrimus. Komitetas (4) pastebėjo, kad karbendazimas yra biologinė veiklioji medžiaga, bendra šioms trims medžiagoms. Atliekant bandymus in vivo, visų pirma benomilas, bet taip pat ir metiltiofanatas, suskaidomi į karbendazimą, ir visos trys medžiagos sukelia įvairias chromosomų aberacijas (aneuploidiją) žinduolių ląstelėse. Nėra įrodymų, kad šios medžiagos sukeltų kitokio pobūdžio žalos genetinei medžiagai. Karcinogeniškumas nekelia susirūpinimo. Šių fungicidų žinomas poveikis reprodukcijai aiškinamas verpstės aparato mikrotubulių sąveika. Aneuploidijos sukėlimo mechanizmas yra gerai žinomas – jo metu sustabdoma baltymo tubulino, kuris labai svarbus chromosomų segregacijai ląstelių dalijimosi metu, polimerizacija: šis mechanizmas nėra susijęs su DNR sąveika. Kadangi proliferuotosiose ląstelėse yra keletas tubulino molekulių kopijų, esant mažai fungicidų koncentracijai poveikis bus padarytas tik mažai tubulino molekulių daliai, todėl nekils neigiamo toksikologinio poveikio. Dėl to pripažįstama, kad užfiksuotas akivaizdus nepastebimo neigiamo poveikio lygis, ir galima nustatyti tiek LPD, tiek LOSL.

               (5)

               Direktyvos 91/414/EEB 5 straipsnio 4 dalyje ir 6 straipsnio 1 dalyje nustatyta, kad įtraukiant medžiagas į I priedą gali būti taikomi tam tikri apribojimai ir sąlygos. Šiuo atveju įtraukimo laikotarpiui ir patvirtintoms kultūroms taikomi apribojimai laikomi būtinais. Pagal pirmines priemones, pateiktas Maisto grandinės ir gyvūnų sveikatos nuolatiniam komitetui, buvo siūloma įtraukimo laikotarpį apriboti iki septynerių metų, kad valstybės narės pirmiausia peržiūrėtų į rinką pateiktus augalų apsaugos produktus, kurių sudėtyje yra karbendazimo. Tam, kad būtų išvengta siekiamo aukšto apsaugos lygio neatitikimų, buvo ketinama medžiagų įtraukimą į Direktyvos 91/414/EEB I priedą apriboti tais karbendazimo naudojimo atvejais, kurie buvo įvertinti atsižvelgiant į Bendrijoje atliktą vertinimą ir kai buvo nustatyta, kad pasiūlyti naudojimo atvejai atitinka Direktyvos 91/414/EEB sąlygas. Tai leidžia manyti, kad kiti naudojimo atvejai, kurie nebuvo įtraukti arba buvo tik iš dalies įtraukti į šį vertinimą, turėjo būti pirmiausia išsamiai įvertinti, prieš pradedant svarstyti, ar juos įtraukti į Direktyvos 91/414/EEB I priedą. Galiausiai dėl karbendazimo pavojingumo buvo manoma, kad būtina Bendrijos lygmeniu priimti nuostatas dėl minimalaus tam tikrų pavojų mažinančių priemonių, kurias turėjo taikyti valstybės narės išduodamos registracijas, suderinimo.

               (6)

               Pagal Direktyvoje 91/414/EEB nustatytą tvarką dėl veikliųjų medžiagų tvirtinimo, įskaitant pavojaus valdymo priemonių apibrėžtį, sprendžia Komisija. Valstybėms narėms tenka atsakomybė už augalų apsaugos produktų keliamam pavojui mažinti skirtų priemonių įgyvendinimą, taikymą ir kontrolę. Kelių valstybių narių išreikštas susirūpinimas rodo, kad siekiant pavojų sumažinti iki tokio lygio, kuris galėtų būti laikomas priimtinu ir atitinkančiu aukštą apsaugos lygį, kurio siekiama Bendrijoje, būtina taikyti papildomus apribojimus. Šiuo metu tinkamo tolesnės karbendazimo gamybos, prekybos ir naudojimo saugos ir apsaugos lygio nustatymas priklauso nuo pavojaus valdymo.

               (7)

               Atsižvelgdama į tai, kas išdėstyta pirmiau, Komisija pakartotinai išnagrinėjo savo poziciją. Kad būtų teisingai atspindėtas aukštas žmonių ir gyvūnų sveikatos bei aplinkos apsaugos lygis, kurio siekia Bendrija, manoma, kad be 5 konstatuojamojoje dalyje išdėstytų principų būtų tikslinga įtraukimo laikotarpį dar sutrumpinti nuo septynerių iki trejų metų. Tai dar labiau sumažina bet kokį pavojų, nes užtikrinamas šios medžiagos pakartotinis vertinimas pirmumo teise.

               (8)

               Galima tikėtis, kad augalų apsaugos produktai, kurių sudėtyje yra karbendazimo, atitinka Direktyvos 91/414/EEB 5 straipsnio 1 dalies a ir b punktuose nustatytus reikalavimus tais naudojimo atvejais, kurie buvo išnagrinėti ir išsamiai aprašyti Komisijos peržiūros ataskaitoje, ir jeigu taikomos būtinos pavojų mažinančios priemonės.

               (9)

               Neprieštaraujant išvadai, kad augalų apsaugos produktai, kurių sudėtyje yra karbendazimo, gali būti laikomi atitinkančiais Direktyvos 91/414/EEB 5 straipsnio 1 dalies a ir b punktuose nustatytus reikalavimus, reikėtų gauti papildomos informacijos tam tikrais konkrečiais klausimais. Valstybės narės turėtų reikalauti, kad registracijų savininkai pateiktų informacijos apie karbendazimo naudojimo atvejus, įskaitant bet kokią informaciją apie naudotojo sveikatos sutrikimus.

               (10)

               Karbendazimo kaip ir kitų į Direktyvos 91/414/EEB I priedą įtrauktų medžiagų statusas gali būti peržiūrėtas pagal šios direktyvos 5 straipsnio 5 dalį atsižvelgiant į bet kokius gautus naujus duomenis. Taip pat faktas, kad šios medžiagos įtraukimo į I priedą galiojimas baigiasi konkrečią dieną nereiškia, kad įtraukimas negali būti atnaujintas pagal direktyvoje nustatytas procedūras.

               (11)

               Patirtis, įgyta naudojantis į Direktyvos 91/414/EEB I priedą anksčiau įtrauktomis veikliosiomis medžiagomis, įvertintomis remiantis Reglamento (EEB) Nr. 3600/92 nuostatomis, rodo, kad gali kilti sunkumų interpretuojant galiojančių registracijų savininkų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos savininkas gali naudotis tos direktyvos II priedo reikalavimus atitinkančiu dokumentų rinkiniu. Tačiau aiškiau apibrėžus esamas pareigas valstybėms narėms arba registracijos savininkams neatsirastų naujų įsipareigojimų, palyginti su iki šiol priimtomis I priedą iš dalies keičiančiomis direktyvomis.

               (12)

               Prieš įtraukiant veikliąją medžiagą į I priedą turėtų būti skirtas tinkamas laikotarpis, per kurį valstybės narės ir suinteresuotosios šalys galėtų pasirengti laikytis dėl veikliosios medžiagos įtraukimo atsiradusių reikalavimų.

               (13)

               Nepažeidžiant Direktyvoje 91/414/EEB apibrėžtų reikalavimų, įtraukus veikliąją medžiagą į I priedą, valstybėms narėms turėtų būti suteiktas 6 mėnesių laikotarpis nuo tos medžiagos įtraukimo, per kurį jos persvarstytų galiojančias augalų apsaugos produktų, kurių sudėtyje yra karbendazimo, registracijas, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų. Valstybės narės prireikus turėtų iš dalies keisti, pakeisti naujomis arba panaikinti galiojančias registracijas pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį laikantis Direktyvoje 91/414/EEB nustatytų vienodų principų kiekvienu numatytu naudojimo atveju būtų pateikiamas ir įvertinamas III priede nurodytas visas kiekvieno augalų apsaugos produkto dokumentų rinkinys. Atsižvelgiant į pavojingas karbendazimo savybes, laikotarpis, per kurį valstybės narės turi patikrinti, ar augalų apsaugos produktai, kurių sudėtyje yra tik vienos veikliosios medžiagos – karbendazimo – arba yra ir kitų patvirtintų veikliųjų medžiagų, atitinka VI priedo nuostatas, negali viršyti trejų metų.

               (14)

               Todėl Direktyvą 91/414/EEB reikia atitinkamai iš dalies pakeisti.

               (15)

               Maisto grandinės ir gyvūnų sveikatos nuolatinis komitetas nepateikė nuomonės iki komiteto pirmininko nustatyto termino, ir todėl Komisija pateikė Tarybai pasiūlymą dėl šių priemonių: Pasibaigus Direktyvos 91/414/EEB 19 straipsnio 2 dalies antrojoje pastraipoje nustatytam laikotarpiui Taryba nepriėmė pasiūlyto įgyvendinimo akto ir neprieštaravo pasiūlymui dėl įgyvendinimo priemonių, todėl atitinkamai Komisija turi priimti šias priemones,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Valstybės narės ne vėliau kaip iki 2007 m. birželio 30 d. priima ir paskelbia įstatymus ir kitus teisės aktus, kurie įsigalioję įgyvendina šią direktyvą. Jos nedelsdamos pateikia Komisijai tų nuostatų tekstus ir tų nuostatų bei šios direktyvos koreliacijos lentelę.
   Tas nuostatas jos taiko nuo 2007 m. liepos 1 d.
   Valstybės narės, priimdamos nuostatas, daro jose nuorodą į šią direktyvą, arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   3 straipsnis
   1.   Vadovaudamosi Direktyva 91/414/EEB, valstybės narės, jei būtina, iki 2007 m. birželio 30 d. iš dalies keičia arba panaikina galiojančias augalų apsaugos produktų, kurių sudėtyje yra veikliosios medžiagos karbendazimo, registracijas. Iki tos dienos jos ypač tikrina, ar laikomasi tos direktyvos I priede nurodytų reikalavimų, susijusių su karbendazimu, išskyrus su šia medžiaga susijusius reikalavimus, apibrėžtus įrašo B dalyje, ir ar registracijos savininkas turi arba gali naudotis visu dokumentų rinkiniu, atitinkančiu tos direktyvos II priedo reikalavimus, pagal 13 straipsnyje išdėstytas sąlygas.
   2.   Nukrypdamos nuo 1 dalies nuostatų, valstybės narės iš naujo, pagal Direktyvos 91/414/EEB VI priede numatytus vienodus principus, vadovaudamosi tos direktyvos III priedo reikalavimus atitinkančiu dokumentų rinkiniu, ir atsižvelgdamos į jos I priedo įrašo B dalį, susijusią su karbendazimu, įvertina kiekvieną leistiną augalų apsaugos produktą, kurio sudėtyje yra karbendazimo. Remdamosi tuo vertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytas sąlygas.
   Tai nusprendusios, valstybės narės, jei būtina, iš dalies pakeičia arba panaikina produkto, kurio sudėtyje yra karbendazimo, registraciją iki 2009 m. gruodžio 31 d.
   4 straipsnis
   Ši direktyva įsigalioja 2007 m. sausio 1 d.
   5 straipsnis
   Ši direktyva skirta valstybėms narėms.

      Priimta Briuselyje, 2006 m. gruodžio 11 d.

            Komisijos vardu

         Markos KYPRIANOU

            Komisijos narys

      (1)  OL L 230, 1991 8 19, p. 1. Direktyva su paskutiniais pakeitimais, padarytais Komisijos direktyva 2006/85/EB (OL L 293, 2006 10 24, p. 3).

      (2)  OL L 366, 1992 12 15, p. 10. Reglamentas su paskutiniais pakeitimais, padarytais Reglamentu (EB) Nr. 2266/2000 (OL L 259, 2000 10 13, p. 10).

      (3)  OL L 107, 1994 4 28, p. 8. Reglamentas su paskutiniais pakeitimais, padarytais Reglamentu (EB) Nr. 2230/95 (OL L 225, 1995 9 22, p. 1).

      (4)  2001 m. kovo 23 d. Augalų mokslinio komiteto nuomonė (SCP/BENOMY/002 – galutinis, SCP/CARBEN/002 – galutinis, SCP/THIOPHAN/002 – galutinis 002) dėl benomilo, karbendazimo ir metiltiofanato vertinimo pagal Tarybos direktyvos 91/414/EEB dėl augalų apsaugos produktų pateikimo į rinką nuostatas (2001 m. kovo 7 d. priimta Augalų mokslinio komiteto nuomonė).

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Bendrinis pavadinimas, identifikacijos Nr.

                     IUPAC pavadinimas

                     Grynumas (1)

                     Įsigaliojimas

                     Įtraukimo galiojimo pabaiga

                     Specialiosios nuostatos

                     „149

                     Karbendazimas (nenurodyta stereochemija)
                     CAS Nr. 10605-21-7
                     CIPAC Nr. 263

                     Metil benzimidazol-2-ilkarbamatas

                     980 g/kg

                     2007 m. sausio 1 d.

                     2009 m. gruodžio 31 d.

                     A   DALIS
                     Galima naudoti tik kaip fungicidą šioms kultūroms:

                                 —

                                 javams,

                                 —

                                 rapsų sėkloms,

                                 —

                                 cukriniams runkeliams,

                                 —

                                 kukurūzams,

                           neviršijant:

                                 —

                                 0,25 kg veikliosios medžiagos vienam javais ir rapsų sėklomis apsodintam hektarui,

                                 —

                                 0,075 kg veikliosios medžiagos vienam cukriniais runkeliais apsodintam hektarui,

                                 —

                                 0,1 kg veikliosios medžiagos vienam kukurūzais apsodintam hektarui.

                           Šiais atvejais negalima naudoti:

                                 —

                                 purškiant iš lėktuvo,

                                 —

                                 tiek mėgėjams, tiek profesionaliems naudotojams naudojant ant nugaros nešiojamą arba rankinį purškiklį,

                                 —

                                 privačiuose soduose.

                           Valstybės narės užtikrina, kad būtų taikomos visos tinkamos pavojų mažinančios priemonės. Reikia skirti ypatingą dėmesį:

                                 —

                                 vandens organizmų apsaugai. Turi būti išlaikomas tinkamas atstumas tarp apdorojamų teritorijų ir paviršinio vandens telkinių. Atstumas gali priklausyti nuo naudojamos arba nenaudojamos technikos ar prietaisų, mažinančių purškalo pasklidimą,

                                 —

                                 sliekams ir kitiems dirvos makroorganizmams. Registracijos sąlygose numatytos pavojų mažinančios priemonės, pavyzdžiui, tinkamiausio naudojimo kartų ir naudojimo laiko santykio, naudojimo normų, ir, jeigu būtina, veikliosios medžiagos koncentracijos lygio parinkimas,

                                 —

                                 paukščiams ir žinduoliams. Registracijos sąlygose numatytos pavojų mažinančios priemonės, pavyzdžiui, protingo preparatų, kurie sumažina poveikį susijusioms gyvūnų rūšims dėl jų fizinio pateikimo arba esančių medžiagų, leidžiančių išvengti preparato poveikio, naudojimo ir atrankos laiko nustatymas,

                                 —

                                 naudotojams, kurie privalo dėvėti tinkamus apsauginius rūbus, visų pirma pirštines, kombinezoną, guminius batus, veido apsaugos priemonę ar apsauginius akinius paruošiant preparatą, jį įpilant į prietaisą, naudojant prietaisą ir jį plaunant, jeigu prietaiso dizainas ir konstrukcija tinkamai neapsaugo nuo preparato poveikio arba jeigu ant tokio prietaiso nepritvirtinta specialių apsauginių dalių.

                           B   DALIS
                     Įgyvendinant VI priede numatytus vienodus principus, atsižvelgiama į karbendazimo peržiūros ataskaitos išvadas, ypač į jos I ir II priedėlius.
                     Valstybės narės privalo užtikrinti, kad registracijų savininkai kiekvienais metais iki gruodžio 31 d. praneštų apie naudotojų sveikatos sutrikimus. Valstybės narės gali reikalauti, kad būtų pateikta tam tikra informacija, pavyzdžiui, duomenys apie pardavimą ir naudojimo būdų tyrimą, siekiant susidaryti realistinį vaizdą apie naudojimo sąlygas ir galimą toksikologinį karbendazimo poveikį.“

         (1)  Išsamesnė informacija apie veikliosios medžiagos tapatumą ir specifikaciją pateikiama peržiūros ataskaitoje.


title: 1993 m. birželio 23 d. Komisijos direktyva 93/49/EEB, išdėstanti aprašą, nurodantį reikalavimus, kuriuos pagal Tarybos direktyvą 91/682/EEB turi atitikti dekoratyvinių augalų dauginamoji medžiaga ir dekoratyviniai augalai

text:
Svarbus teisinis pranešimas

|

31993L0049

Oficialusis leidinys L 250 , 07/10/1993 p. 0009 - 0018 specialusis leidimas suomių kalba: skyrius 3 tomas 52 p. 0238  specialusis leidimas švedų kalba: skyrius 3 tomas 52 p. 0238

		Komisijos direktyva 93/49/EEB1993 m. birželio 23 d.išdėstanti aprašą, nurodantį reikalavimus, kuriuos pagal Tarybos direktyvą 91/682/EEB turi atitikti dekoratyvinių augalų dauginamoji medžiaga ir dekoratyviniai augalaiEUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1991 m. gruodžio 19 d. Tarybos direktyvą 91/682/EEB dėl prekybos dekoratyvinių augalų dauginamąja medžiaga ir dekoratyviniais augalais [1], ypač į jos 4 straipsnį,kadangi taikant šios direktyvos nuostatas tikslinga atsižvelgti į įvairių medžiagų gamybos ciklus;kadangi į šioje direktyvoje nustatytus reikalavimus reikia žiūrėti kaip į šiame etape priimtino lygio minimumą, atsižvelgiant į dabartines gamybos sąlygas Bendrijoje; kadangi jos laipsniškai bus plėtojamos ir tobulinamos, kad būtų galiausiai pasiektas geresnis kokybės lygis;kadangi šioje direktyvoje numatytos priemonės atitinka Dauginamosios medžiagos ir dekoratyvinių augalų nuolatinio komiteto nuomonę,PRIĖMĖ ŠIĄ DIREKTYVĄ:1 straipsnis1. Ši direktyva nustato Direktyvos 91/682/EEB 4 straipsnyje minimus aprašus, įskaitant tos direktyvos 11 straipsnio trečioje dalyje nurodytus ženklinimo reikalavimus.2. Aprašas taikomas visų Direktyvos 91/682/EEB priede nurodytų genčių ir rūšių auginamoms kultūroms bei dekoratyvinei dauginamajai medžiagai (įskaitant šakniastiebius) ir iš jų išvestiems dekoratyviniams augalams bei 4 straipsnio 2 dalyje nuodytiems kitų genčių ir rūšių šakniastiebiams, neatsižvelgiant į taikytą dauginimo sistemą, toliau šie objektai – "medžiaga".3. Šios direktyvos nuostatos taikomos palaipsniui, atsižvelgiant į 2 dalyje minimos medžiagos gamybos ciklus.2 straipsnisAtitinkamais atvejais medžiaga atitinka reikalaujamas augalų sveikatos sąlygas, nustatytas Tarybos direktyvoje 77/93/EEB [2].3 straipsnis1. Nepažeidžiant 2 straipsnio nuostatų, medžiagoje, bent jau apžiūrint ją išoriškai, iš esmės neturi būti jokių kenksmingų organizmų ir kokybę menkinančių ligų, arba kokių nors jų ženklų bei požymių, mažinančių dauginamosios medžiagos ar dekoratyvinių augalų naudingumą, ypač neturi būti tų organizmų bei ligų, kurie susiję su direktyvos priede išvardytomis atitinkamomis gentimis ir rūšimis.2. Medžiaga, ant kurios, kultūrai augant, pasirodo akivaizdžių 1 dalyje minimų kenksmingų organizmų arba ligų ženklai ar požymiai, nedelsiant tinkamai apdorojama ir prireikus pašalinama.3. Citrusinių medžiagai taip pat taikomi šie reikalavimai:i) ji gaunama iš pradinės medžiagos, kuri buvo patikrinta ir kurioje nebuvo rasta jokių šiame priede išvardytų atitinkamų virusų, į virusus panašių organizmų arba ligų požymių;ii) ji patikrinama ir joje iš esmės nerasta tokių virusų, į virusus panašių organizmų arba ligų nuo paskutinio vegetacinio ciklo pradžios; iriii) skiepijimo atveju, ji buvo skiepijama tik į viroidams atsparius šakniastiebius.4. Gėlių svogūnėliams taip pat taikomi šie reikalavimai:- dauginamoji medžiaga gaunama tiesiogiai iš medžiagos, kuri kultūrai augant buvo patikrinta ir joje iš esmės nerasta jokių 1 dalyje minėtų, ypač šiame priede išvardytų kenksmingų organizmų ir ligų, jų ženklų arba požymių.4 straipsnis1. Genties ar rūšies arba atitinkamais atvejais augalų grupės medžiaga yra pakankamai tapati ir gryna, o parduodant arba ketinant parduoti nurodant veislę pagal Direktyvos 91/682 9 straipsnio 1 dalį – taip pat yra tapačios ir grynos veislės.2. Plačiai žinomoms veislėms, nurodytoms Direktyvos 91/682 9 straipsnio 2 dalies pirmoje įtraukoje, tiekėjas nurodo oficialų veislės pavadinimą.3. Veislių, dėl kurių yra pateikta paraiška dėl veislės autoriaus teisių arba dėl oficialaus užregistravimo, nurodytos Direktyvos 91/682 9 straipsnio 2 dalies pirmoje įtraukoje, iki bus išduotas leidimas, turi būti rašoma selekcininko nuoroda arba siūlomas pavadinimas.4. Veislių, įtrauktų į tiekėjų turimus sąrašus pagal Direktyvos 91/682 9 straipsnio 2 dalies antrą įtrauką, atveju, 1 dalyje nurodytas reikalavimas veislei yra grindžiamas tiekėjo turimuose sąrašuose pateiktu detaliu aprašymu.5 straipsnis1. Medžiaga iš esmės neturi turėti jokių trūkumų, galinčių pakenkti jos, kaip dauginamosios arba sodinamosios medžiagos, kokybei.2. Medžiagos gyvybiškumas ir matmenys yra tokie, kad ji būtų tinkama kaip dauginamoji medžiaga ir dekoratyviniai augalai. Be to, yra garantuojamas reikiamos šaknų, stiebų ir lapų proporcijos.3. Be 1 dalyje nurodytų reikalavimų sėkla pasižymi tinkamu daigumu.6 straipsnis1. Direktyvos 91/682 11 straipsnyje minimas tiekėjo dokumentas parengiamas anksčiau nenaudotai tinkamai medžiagai ir išspausdinamas bent viena iš oficialiųjų Bendrijos kalbų. Jame nurodoma tokia informacija:i) nuoroda "EEB kokybė";ii) EEB valstybės narės kodas;iii) atsakinga oficiali institucija arba jos skiriamasis kodas;iv) registracijos arba akreditacijos numeris;v) tiekėjo pavardė ar pavadinimas;vi) individualus serijos, savaitės arba siuntos numeris;vii) tiekėjo dokumentų išrašymo data;viii) botaninis pavadinimas;ix) veislės pavadinimas, jei yra. Šakniastiebiui – jo paskirties veislės pavadinimas;x) augalų grupės pavadinimas, kur tai reikalinga;xi) kiekis;xii) importuojant iš trečiųjų šalių – pagal Direktyvos 91/682 16 straipsnio 2 dalį – išauginusios šalies pavadinimas.2. Kai prie medžiagos pridedamas Komisijos direktyvoje 92/105/EEB [3] numatytas augalo pasas, toks augalo pasas gali, jei tiekėjas to nori, būti laikomas 1 dalyje nurodytu tiekėjo dokumentu. Tačiau vis tiek turi būti pridedama nuoroda "EEB kokybė" ir nurodoma atsakinga oficiali institucija, kaip reikalaujama Direktyvoje 91/682/EEB ir veislės, šakniastiebio arba augalų grupės pavadinimas. Jei medžiaga importuojama iš trečiųjų šalių, pagal Direktyvos 91/682/EEB 16 straipsnio 2 dalį taip pat turi būti pateiktas išauginusios šalies pavadinimas. Ši informacija gali būti pateikta tame pačiame dokumente, kaip ir augalo pasas, bet aiškiai atskirta.7 straipsnisŠi direktyva nepažeidžia nuostatų, numatytų Tarybos reglamente (EEB) Nr. 315/68 [4].8 straipsnis1. Valstybės narės priima įstatymus ir kitus teisės aktus, kurie, įsigalioję ne vėliau kaip 1993 m. gruodžio 31 d., įgyvendina šią direktyvą. Apie tai jos nedelsdamos praneša Komisijai.Valstybės narės, tvirtindamos šias nuostatas, daro jose nuorodą į šią direktyvą, arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.9 straipsnisŠi direktyva skirta valstybėms narėms.Priimta Briuselyje, 1993 m. birželio 23 d.Komisijos varduRené SteichenKomisijos narys[1] OL L 376, 1991 12 31, p. 21.[2] OL L 26, 1977 1 31, p. 20.[3] OL L 4, 1993 1 8, p. 22.[4] OL L 71, 1968 3 21, p. 1.--------------------------------------------------PRIEDASKONKREČIŲ KENKSMINGŲ ORGANIZMŲ IR LIGŲ, TURINČIŲ DIDELĖS REIKŠMĖS KOKYBEI, SĄRAŠASGentis ar rūšis | Konkretūs kenksmingi organizmai ir ligos |—Begonia x hiemalisFotsch | Vabzdžiai, erkės ir nematodai visais jų vystymosi etapais Aleurodidae, ypač Bemisia tabaciAphelenchoides spp.Ditylenchus destructorMeloidogyne spp.Myzus ornatusOtiorrhynchus sulcatusSciaraThysanoptera, ypačFrankliniella occidentalis |Bakterijos Erwinia chrysanthemiRhodococcus fasciansXanthomonas campestris pv. begoniae |Grybai Tikroji miltligėStiebo puvinio sukėlėjas (Phytophthora spp., Pythium spp. ir Rhizoctonia spp.) |Virusai ir į virusus panašūs organizmai, visų pirma Lapų garbanės ligaTospovirusai (Pomidorų dėmėtojo vytulio virusas, Sprigių nekrotinės dėmėtligės virusas) |—Citrus | Vabzdžiai, erkės ir nematodai visais jų vystymosi etapais Aleurothrixus floccosus (Mashell)Meloidogyne spp.Parabemisia myricae (Kuwana)Tylenchulus semipenetrans |Grybai Phytophthora spp. |Virusai ir į virusus panašūs organizmai, visų pirma Viroidai, įskaitant exocortis, cachexia-xyloporosisLigos, sukeliančios šių į psoriazę panašių jaunų lapų ligų požymius:psoriazę, žiedinį puvinį, cristacortis, impietratura, concave guminfekcinę margligęcitrusų lapų raukšlėtumą |—Dendrantherma x Grandiflorum(Ramat) Kitam | Vabzdžiai, erkės ir nematodai visais jų vystymosi etapais AgromyzidaeAleurodidae, ypač Bremisia tabaciAphelencoides spp.Diarthronomia chrysanthemiLepidoptera, ypačCacoecimorpha pronubana,Epichoristodes AcerbellaThysanoptera, ypačFrankliniella occidentalis |Bakterijos Agrobacterium tumefaciensErwinia chrysanthemi |Grybai Fusarium oxisporum spp. chrysanthemiPuccinia chrysanthemiPythium spp.Rhizoctonia solaniVerticillium spp. |Virusai ir į virusus panašūs organizmai, visų pirma Chrizantemų B mozaikos virusasPomidorų besėklystės virusas |—Dianthus Caryophyllus L.ir hibridai | Vabzdžiai, erkės ir nematodai visais jų vystymosi etapais AgromyzidaeAleurodidae, ypačBemisia tabaciThysanoptera, ypačFrankliniella occidentalisLepidoptera, ypačCacoecimorpha pronubana, Epichoristodes acerbella |Grybai Alternaria dianthiAlternaria dianthicolaFusarium oxisporum f. spp. dianthiMycosphaerella dianthiPhytophthora nicotiana spp. parasiticaRhizoctonia solaniStiebo puvinys: Fusarium spp. ir Pythium spp.Uromydes dianthi |Virusai ir į virusus panašūs organizmai, visų pirma gvazdikų žiediškosios graviruotės virusasgvazdikų margligės karmovirusasgvazdikų nekrotinės dėmėtligės virusasTospovirusai (Pomidorų dėmėtojo vytulio virusas, Sprigių nekrotinės dėmėtligės virusas) |—Euphorbia pulcherrima(Wild ex Kletzch) | Vabzdžiai, erkės ir nematodai visais jų vystymosi etapais Aleurodidae, ypač Bemisia tabaci |Bakterijos Erwinia chrysanthemi |Grybai Fusarium spp.Pythium ultimumPhytophthora spp.Rhizoctonia solaniThielaviopsis basicola |Virusai ir į virusus panašūs organizmai, visų pirma Tospovirusai (Pomidorų dėmėtojo vytulio virusas, Sprigių nekrotinės dėmėtligės virusas) |—Gerbera L. | Vabzdžiai, erkės ir nematodai visais jų vystymosi etapais AgromyzidaeAleurodidae, ypačBemisia tabaciAphelenchoides spp.LepidopteraMeloidogyneThysanoptera, ypačFrankliniella occidentalis |Grybai Fusarium spp.Phytophthora cryptogeaTikroji miltligėRhizoctonia solaniVerticillium spp. |Virusai ir į virusus panašūs organizmai, visų pirma Tospovirusai (Pomidorų dėmėtojo vytulio virusas, Sprigių nekrotinės dėmėtligės virusas) |—Gladiolus L. | Vabzdžiai, erkės ir nematodai visais jų vystymosi etapais Ditylenchus dipsaciThysanoptera, ypačFrankliniella occidentalis |Bakterijos Pseudomonas marginataRhodococcus fascians |Grybai Bortrytis gladiolorumCurvularia trifoliiFusarium oxisporum spp. gladioliPenicillium gladioliSclerotinia spp.Septoria gladioliUrocystis gladiolicolaUromyces trasversalis |Virusai ir į virusus panašūs organizmai, visų pirma Ratilų geltos fitoplazmaSukamštėjusio duobėtumo sukėlėjasAgurkų mozaikos virusaskardelių žiediškosios dėmėtligės virusas (sin. Narcizų latentinis virusas)tabako garbanotosios dryžligės virusas |Kiti kenksmingi organizmai Cyperus esculentus |—Lilium L. | Vabzdžiai, erkės ir nematodai visais jų vystymosi etapais Aphelencoides spp.Rhyzoglyphus spp.Pratylenchus penetransRotylenchus robustusThysanoptera, ypačFrankliniella occidentalis |Bakterijos Erwinia carotovora subsp. carotovoraRhodococcus fascians |Grybai Cylindrocarpon destructansFusarium oxisporum f. sp. liliiPythium spp.Rhizoctonia spp.Rhizopus spp.Sclerotium spp. |Virusai ir į virusus panašūs organizmai, visų pirma agurkų mozaikos virusaslelijų besimptomis virusaslelijų X virusastabako garbanotosios dryžligės virusastulpių margligės virusas |Kiti kenksmingi organizmai Cyperus esculentus |—Malus Miller | Vabzdžiai, erkės ir nematodai visais jų vystymosi etapais Anarsia lineatellaEriosoma lanigerumskydmariai, ypačEpidisapis leperii, Pseudaulacaspis pentagona, Quadraspidiotus perniciosus |Bakterijos Agrobacterium tumefaciensPseudomonas syringae pv. syringae |Grybai Armillariella melleaChondrostereum purpureumNectria galligenaPhytophthora cactorumRosellinia necatrixVenturia spp.Verticillium spp. |Virusai ir į virusus panašūs organizmai Visi |—Narcissus L. | Vabzdžiai, erkės ir nematodai visais jų vystymosi etapais Aphelencoides subtenuisDitylenchus destructorEumerus spp.Merodon equestrisPratylenchus penetransRhizoglyhidaeTarsonemidae |Grybai Fusarium oxysporum f. sp. narcissiSclerotinia spp.Sclerotium bulborum |Virusai ir į virusus panašūs organizmai, visų pirma tabako garbanotosios dryžligės virusasnarcizų baltosios dryžligės virusasnarcizų geltonosios dryžligės virusas |Kiti kenksmingi organizmai Cyperus esculentus |—Pelargonium L. | Vabzdžiai, erkės ir nematodai visais jų vystymosi etapais Aleurodidae, ypač Bemisia tabaciLepidopteraThysanoptera, ypač Frankliniella occidentalis |Bakterijos Rhodococcus fasciansXanthomonas campestris pv. pelargonii |Grybai Puccinia pelargonii zonalisStiebo puvinio sukėlėjas (Botrytis spp., Pythium spp.)Verticillium spp. |Virusai ir į virusus panašūs organizmai, visų pirma pelargonių žiedų margligės karmovirusaspelargonijų lapų garbanės virusaspelargonijų juostligės virusasTospovirusai (Pomidorų dėmėtojo vytulio virusas, Sprigių nekrotinės dėmėtligės virusas) |—Phoenix | Vabzdžiai, erkės ir nematodai visais jų vystymosi etapais Thysanoptera |Grybai Exosporium palmivorumGliocladium wermoeseniGraphiola phoenicisPestalozzia PhoenicisPythium spp. |Virusai ir į virusus panašūs organizmai, visų pirma Visi |—Pinus nigra | Vabzdžiai, erkės ir nematodai visais jų vystymosi etapais Blastophaga spp.Rhyacionia buoliana |Grybai Ophodermium seditiosum |Virusai ir į virusus panašūs organizmai, visų pirma Visi |Prunus L. | Vabzdžiai, erkės ir nematodai visais jų vystymosi etapais Capnodis tenebrionisMeloidogyne spp.skydmariai, ypačEpidisapis leperii, Pseudaulacaspis pentagona, Quadraspidiotus perniciosus |Bakterijos Agrobacterium tumefaciensPseudomonas syringae pv. mors prunorumPseudomonas syringae pv. syringae |Grybai Armillariella melleaChondrostereum purpureumNectria galligenaRosellinia necatrixTaphrina deformansVerticillium spp. |Virusai ir į virusus panašūs organizmai, visų pirma slyvų žemaūgės virusasslyvų nekrotinis žiediškosios dėmėtligės virusas |—Pyrus L. | Vabzdžiai, erkės ir nematodai visais jų vystymosi etapais Anarsia lineatellaEriosoma lanigerumskydmariai, ypačEpidisapis leperii, Pseudaulacaspis pentagona, Quadraspidiotus perniciosus |Bakterijos Agrobacterium tumefaciensPseudomonas syringae pv. syringae |Grybai Armillariella melleaChondrostereum purpureumNectria galligenaPhytophthora spp.Rosellinia necatrixVerticillium spp. |Virusai ir į virusus panašūs organizmai Visi |—Rosa | Vabzdžiai, erkės ir nematodai visais jų vystymosi etapais Lepidoptera, ypačEpichoristodes acerbella, Cacoecimorpha pronubanaMeloidogyne spp.Pratylenchus spp.Tetranychus urticae |Bakterijos Agrobacterium tumefaciens |Grybai Chondrostereum purpureumConiothyrium spp.Diplocarpon rosaePeronospora sparsaPhragmidium spp.Rosellinia necatrixSphaeroteca pannosaVerticillium spp. |Virusai ir į virusus panašūs organizmai, visų pirma obuolių mozaikos virusasvaistučio mozaikos nepovirusasslyvų nekrotinis žiediškosios dėmėtligės virusas |--------------------------------------------------


title: 1976 m. lapkričio 30 d. Komisijos direktyva, derinanti su technikos pažanga 1970 m. kovo 20 d. Tarybos direktyvą 70/220/EEB dėl valstybių narių įstatymų, reglamentuojančių priemones, kurių būtina imtis oro apsaugai nuo motorinių transporto priemonių išmetamųjų teršalų, suderinimo

text:
Svarbus teisinis pranešimas

|

31977L0102

Oficialusis leidinys L 032 , 03/02/1977 p. 0032 - 0039 specialusis leidimas suomių kalba: skyrius 15 tomas 2 p. 0053  specialusis leidimas graikų k.: skyrius 13 tomas 6 p. 0012  specialusis leidimas švedų kalba: skyrius 15 tomas 2 p. 0053  specialusis leidimas ispanų kalba: skyrius 13 tomas 7 p. 0015  specialusis leidimas portugalų kalba skyrius 13 tomas 7 p. 0015

		Komisijos direktyva1976 m. lapkričio 30 d.derinanti su technikos pažanga 1970 m. kovo 20 d. Tarybos direktyvą 70/220/EEB dėl valstybių narių įstatymų, reglamentuojančių priemones, kurių būtina imtis oro apsaugai nuo motorinių transporto priemonių išmetamųjų teršalų, suderinimo(77/102/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1970 m. vasario 6 d. Tarybos direktyvą 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo [1] su pakeitimais, padarytais Stojimo aktu [2], ypač į jos 11, 12 ir 13 straipsnius,atsižvelgdama į 1970 m. kovo 20 d. Tarybos direktyvą 70/220/EEB dėl valstybių narių įstatymų, reglamentuojančių priemones, kurių būtina imtis oro apsaugai nuo motorinių transporto priemonių išmetamųjų teršalų, suderinimo [3], su pakeitimais, padarytais Stojimo aktu, ypač į jos 5 straipsnį,kadangi 1973 m. lapkričio 22 d. patvirtinta Europos Bendrijų veiksmų programa numato priimtų direktyvų pakeitimus, kad būtų atsižvelgta į naujausią technikos pažangą, ypač atkreipiant dėmesį į oro taršą išmetamosiomis dujomis iš tiesioginio uždegimo variklių;kadangi nuo to laiko, kai Tarybos direktyva 70/220/EEB nustatė iš tokių variklių išmetamų anglies monoksido ir nesudegusių angliavandenilių leistinas ribas, kurios buvo sugriežtintos 1974 m. gegužės 28 d. Tarybos direktyva 74/290/EEB [4], padaryta tiesioginio uždegimo variklių konstrukcijos pažanga taip pat leidžia nustatyti išmetamo azoto oksido leistinas ribas;kadangi svarbiausia, kad šių iš motorinių transporto priemonių išmetamų teršalų kiekis turėtų būti apribotas nedelsiant, kad būtų sudarytas pagrindas susijusiems Bendrijos veiksmams mažinant trijų teršalų, kuriems taikoma šių transporto priemonių EEB tipo patvirtinimo procedūra, ribas; kadangi visuomenės sveikatai ir aplinkai apsaugoti patartina numatyti tolimesnį šių teršalų ribų mažinimą, kai tik dabar atliekamas darbas duos konkrečių rezultatų;kadangi šioje direktyvoje numatytos priemonės atitinka Direktyvų dėl techninių kliūčių panaikinimo motorinių transporto priemonių prekybos srityje derinimo su technikos pažanga komiteto nuomonę,PRIĖMĖ ŠIĄ DIREKTYVĄ:1 straipsnisTarybos direktyvos 70/220/EEB dėl valstybių narių teisės aktų, reglamentuojančių oro apsaugos nuo teršimo variklinių transporto priemonių išmetamosiomis dujomis priemones, suderinimo su pakeitimais, padarytais 1974 m. gegužės 28 d. Tarybos direktyva 74/290/EEB, I ir III priedai iš dalies pakeičiami pagal šios direktyvos priedą.2 straipsnis1. Nuo 1977 m. balandžio 1 d. valstybės narės, dėl su oro tarša dujomis iš variklio susijusių priežasčių, neturi teisės:- atsisakyti suteikti EEB tipo patvirtinimą, išduoti Direktyvos 70/156/EEB 10 straipsnio 1 dalies antroje įtraukoje nurodytus dokumentus arba atsisakyti suteikti nacionalinį tipo patvirtinimą motorinių transporto priemonių tipui,- uždrausti pradėti eksploatuoti tokias transporto priemones,jei iš tokio tipo transporto priemonių išmetamų dujinių teršalų lygis atitinka Direktyvos 70/220/EEB su pakeitimais, padarytais šia direktyva, reikalavimus.2. Nuo 1977 m. spalio 1 d. valstybės narės:- nebeišduoda Direktyvos 70/156/EEB 10 straipsnio 1 dalies antroje įtraukoje nurodytų dokumentų motorinių transporto priemonių tipui, kurių išmetamų dujinių teršalų lygis neatitinka Direktyvos 70/220/EEB su paskutiniais pakeitimais, padarytais šia direktyva, reikalavimų,- gali atsisakyti suteikti nacionalinį tipo patvirtinimą motorinių transporto priemonių tipui, kurių išmetamų dujinių teršalų lygis neatitinka Direktyvos 70/220/EEB su paskutiniais pakeitimais, padarytais šia direktyva, reikalavimų.3. Nuo 1980 m. spalio 1 d. valstybės narės gali uždrausti pradėti eksploatuoti transporto priemones, kurių išmetamų dujinių teršalų lygis neatitinka Direktyvos 70/220/EEB su paskutiniais pakeitimais, padarytais šia direktyva, reikalavimų.4. Valstybės narės priima nuostatas, kurios, įsigaliojusios iki 1977 m. sausio 1 d., įgyvendina šią direktyvą, ir nedelsdamos apie tai praneša Komisijai.3 straipsnisŠi direktyva skirta valstybėms narėms.Priimta Briuselyje, 1976 m. lapkričio 30 d.Komisijos varduFinn GundelachKomisijos narys[1] OL L 42, 1970 2 23, p. 1.[2] OL L 73, 1972 3 27, p. 115.[3] OL L 76, 1970 4 6, p. 1.[4] OL L 159, 1974 6 15, p. 61.--------------------------------------------------PRIEDASDirektyvos 70/220/EEB priedų pakeitimaiI PRIEDAS: APIBRĖŽIMAI, EEB TIPO PATVIRTINIMO PARAIŠKA IR BANDYMŲ SPECIFIKACIJOS1.4 poskyris pakeičiamas taip:"1.4. Dujiniai teršalai"Dujiniai teršalai" – tai anglies monoksidas, angliavandeniliai ir azoto oksidai, pastaruosius išreiškiant azoto dioksido (NO2) ekvivalentais."3.2.1.1.4 punkto antras sakinys pakeičiamas taip: "Per kiekvieną bandymą gautų anglies monoksido, angliavandenilių ir azoto oksidų masė turi būti mažesnė, nei nurodyta tam tikros standartinės masės transporto priemonei toliau pateikiamoje lentelėje:".Lentelė papildoma tokia ketvirta skiltimi:Azoto oksidų masė, išreikšta NO2 ekvivalentu (gramais vienam bandymui) L3 |10 |10 |10 |12 |14 |14,5 |15 |15,5 |16 |Po 3.2.1.1.4 punkto įrašoma toks naujas 3.2.1.1.4.1 punktas:"3.2.1.1.4.1. Tačiau iki 1979 m. spalio 1 d., taikant ne M1 kategorijos transporto priemonėms ir transporto priemonėms su automatinėmis transmisijomis, 3.2.1.1.4 paragrafo lentelėje nurodytos išmetamų azoto oksidų kiekio vertės dauginamos iš daugiklio 1,25."3.2.1.1.4.1 punktas tampa 3.2.1.1.4.2 punktu.3.2.1.1.5.1 ir 3.2.1.1.5.2 pastraipose frazės "abu teršalai" pakeičiamos į "visi trys teršalai". 5.1.1.1 punktas.Lentelė papildoma tokia ketvirta skiltimi:Azoto oksidų masė, išreikšta NO2 ekvivalentu (gramais vienam bandymui) L3 |12 |12 |12 |14,4 |16,8 |17,4 |18 |18,6 |19,2 |Po 5.1.1.1 punkto įrašomas toks naujas 5.1.1.1.1 punktas:"5.1.1.1.1. Tačiau iki 1979 m. spalio 1 d., taikant ne M1 kategorijos transporto priemonėms ir transporto priemonėms su automatinėmis transmisijomis, 5.1.1.1 punkto lentelėje nurodytos išmetamų azoto oksidų kiekio vertės dauginamos iš daugiklio 1,25."III PRIEDAS: I TIPO BANDYMASPirmasis 3.2.1 punkto sakinys pakeičiamas taip: "jungiamieji vamzdžiai daromi iš nerūdijančio plieno ir, kiek įmanoma, turi būti su standžiomis jungtimis."3.2.3 punktas.Panaikinama frazė "kuo labiau sumažinant kondensavimąsi ant mėginių ėmimo maišo ar maišų sienelių".Po 3.2.3 punkto įrašomi tokie nauji 3.2.4 ir 3.2.5 punktai:"3.2.4. Aušinamasis kondensatorius tarp variklio išmetamojo vamzdžio ir maišo (-ų) įtekėjimo angos turi būti įmontuotas taip, kad dujų temperatūra tG ties kondensatoriaus išėjimu būtų išlaikoma tokiose ribose:5° C ≤ t≤ 17° CAušinimo sistema turi būti tokios konstrukcijos, kad nė kiek susikondensavusio vandens nenuneštų pro jį tekančios dujos. Tokiu būdu dujų drėgnis mėginių maiše bus išlaikomas mažesnis kaip 83 % 20 °C temperatūroje.3.2.5. Bendras surinkimo sistemos tūris, išskyrus maišą, turi būti ne didesnis kaip 0,08 m3. Maišo skėtiklio vamzdžio tūris turi būti mažesnis kaip 0,03 m3."Esami 3.2.4 ir 3.2.5 punktai tampa 3.2.6 ir 3.2.7 punktais.3.3.2 punkto pirmasis sakinys pakeičiamas taip: "Anglies monoksido ir angliavandenilių analizatoriai turi būti nedispersinio tipo su absorbcija infraraudonųjų spindulių diapazone."Po 3.3.2 punkto įrašomos naujos teksto dalys 3.3.3–3.3.3.3:"3.3.3. Azoto oksidai analizuojami taip:3.3.3.1. Maiše esančios dujos praleidžiamos per konverterį, kuris azoto dioksidą (NO2) paverčia azoto monoksidu (NO).3.3.3.2. Azoto monoksido (NO) kiekis iš konverterio išeinančiose dujose nustatomas cheminės liuminescencijos analizatoriumi.3.3.3.3. Linijoje iki analizatoriaus neturi būti įrengtas dujų džiovinimo įtaisas (ledu aušinama gaudyklė)."Po 3.5.6 punkto įrašomas naujas 3.5.7 punktas:"3.5.7. Konverterio veiksmingumas turi būti ne mažesnis kaip 90 %."Esami 3.5.7 ir 3.5.8 punktai tampa 3.5.8 ir 3.5.9 punktais.4.5 poskyris pakeičiamas taip:"4.5. Maišo (-ų) kondicionavimas".4.5.1 punkto pirmame sakinyje žodis "maišai…" pakeičiamas "maišas (-ai)…"Po 4.5.2 punkto įrašomas naujas 4.5.3 punktas:"4.5.3. Prieš kiekvieną bandymą į maišus pripučiama oro bet kokiai likusiai drėgmei pašalinti."Po 4.6 poskyrio įrašomos teksto dalys 4.6.1–4.6.1.3:"4.6.1. Konverterio veiksmingumo tikrinimasNO2-NO konverterio veiksmingumas tikrinamas vienu iš tokių dviejų metodų:4.6.1.1. A metodas4.6.1.1.1. Mėginių ėmimo maišas, kuris dar nebuvo naudotas išmetamųjų dujų mėginiams imti, pripildomas oro (arba deguonies) ir etaloninių NO dujų, kurių kiekis parenkamas taip, kad gautas mišinys atitiktų analizatoriaus matavimo diapazoną. Pridedamas pakankamas kiekis deguonies, kad NO būtų paverstas į NO2.4.6.1.1.2. Maišas stipriai supurtomas ir iškart prijungiamas prie analizatoriaus mėginio tiekimo įtaiso. Vienos minutės intervalais, pakaitomis leidžiant mėginį per konverterį ir apeinamąjį vamzdį, paeiliui matuojama NO ir NOx koncentracija. Po keleto minučių, jei konverteris veikia tinkamai, NO ir NOx kiekis užregistruojamas kaip pavaizduota žemiau pateikiamoje diagramoje. Nors NO2 kiekis didės, suma NOx = NO + NO2 turėtų išlikti pastovi. NOx kiekio sumažėjimas tęsiant operacijas rodo, kad konverterio veiksmingumas mažėja ir prieš naudojantis prietaisu reikia išsiaiškinti to priežastį.+++++ TIFF +++++Konverterio veiksmingumo tikrinimo reakcijos sparta4.6.1.2. B metodasKonverterio veiksmingumą galima patikrinti ozonatoriumi pagal toliau nurodytą schemą ir aprašytą metodą:+++++ TIFF +++++Konverterio veiksmingumo matavimo įrenginys4.6.1.2.1. NO analizatorius jungiamas prie trišakio vamzdžio, į kurį iš vienos pusės tiekiamos kalibravimo dujos (NO ir N2 mišinys, atitinkantis maždaug 80 % prietaiso didžiausios skalės vertės), o iš kitos pusės – ozonuotas deguonis arba oras (atsižvelgiant į NO koncentraciją). O2 tiekimo įleidžiamajame vamzdyje turi būti įmontuota atjungiamoji sklendė (SOV), o kiekvienas įleidžiamųjų vamzdžių taip pat prijungiami prie matavimo sklendės (MV) ir debitmačio (F).4.6.1.2.2. Patikrinimo pradžioje SOV turi būti uždaryta, o MV2 nustatyta taip, kad "apėjimo" režimu nustatyto cheminės liuminescencijos prietaiso rodmuo būtų stabilus. Prietaiso skalė nustatoma ir jis sukalibruojamas taip, kad tiksliai rodytų naudojamo dujų mėginio koncentraciją. Užregistruojamas rodmuo A.4.6.1.2.3. Ozonatoriaus neįjungus atidaroma SOV ir O2 debitas sureguliuojamas taip, kad analizatoriaus rodoma vertė būtų sumažinta maždaug 10 %. Šis rodmuo B užregistruojamas. Ozonatorius įjungiamas ir jo įtampa sureguliuojama taip, kad prietaiso rodmuo sumažėja iki maždaug 20 % pradinės vertės, gautos su neatskiestomis dujomis. Šis rodmuo C užregistruojamas.4.6.1.2.4. Analizatorius perjungiamas į "konversijos" režimą ir vėl užregistruojamas D rodmuo. Ozonatorius išjungiamas ir užregistruojamas naujas rodmuo E. SOV uždaroma ir užregistruojamas naujas prietaiso rodmuo F. Šis rodmuo turi būti toks pats, kaip pradinė vertė A, nebent dujų mėginyje yra NO2 – tuomet rodmuo F bus didesnis.4.6.1.2.5. Konverterio veiksmingumas (procentais) apskaičiuojamas taip:× 1004.6.1.3. Konverterio veiksmingumas tikrinamas ne rečiau kaip kartą per savaitę, o pageidautina – kartą per dieną."4.6.1. ir 4.6.2 punktai tampa 4.6.2 ir 4.6.3 punktais.Prie 7.1 poskyrio įrašomas toks sakinys: "Nustatant teisingą azoto oksidų tūrį V“, tariama, kad vertė PH yra lygi O."Po 7.1 poskyrio įrašomas naujas 7.2 poskyris:"7.2. "Azoto oksido" kiekio pataisa7.2.1. Azoto oksido kiekis dujose perskaičiuojamas taikant tokią formulę:C=1 − 0,0329CCM = išmatuotas azoto oksido kiekis.Cc = perskaičiuotas azoto oksido kiekis.H = absoliutus drėgnis, išreikštas vandens gramais sauso oro kilograme.Absoliutus drėgnis apskaičiuojamas pagal tokią formulę:H =6,2111 Ra × PP− P×Ra = aplinkos santykinis drėgnis, procentais.Pd = sočiųjų vandens garų slėgis aplinkos temperatūroje, išmatuotas sausuoju termometru.PB = barometrinis slėgis.Pd ir PB slėgis išreiškiamas vienodais vienetais."Esamas 7.2 poskyris pakeičiamas nauju 7.3 poskyriu:"7.3. Kiekviename maiše esančių dujinių teršalų masėKiekviename maiše esančių dujinių teršalų masė nustatoma sandauga d × C × V, kur C yra kiekis tūrio vienete, nagrinėjamų dujinių teršalų tankis, o V – perskaičiuotas tūris. Azoto oksidų atveju V pakeičiama į V“.Anglies monoksidas d | = 1,250. |Angliavandeniliai d | = 3,844 (heksanas). |Azoto oksidai d | = 2,05 (NO2)." |Esamas 7.3 poskyris tampa 7.4 poskyriu.--------------------------------------------------


title: 1976 m. sausio 20 d. Tarybos direktyva dėl vidaus vandenų laivų tinkamumo plaukioti liudijimų abipusio pripažinimo

text:
Svarbus teisinis pranešimas

|

31976L0135

Oficialusis leidinys L 021 , 29/01/1976 p. 0010 - 0012 specialusis leidimas suomių kalba: skyrius 7 tomas 1 p. 0171  specialusis leidimas graikų k.: skyrius 07 tomas 2 p. 0003  specialusis leidimas švedų kalba: skyrius 7 tomas 1 p. 0171  specialusis leidimas ispanų kalba: skyrius 07 tomas 2 p. 0039  specialusis leidimas portugalų kalba skyrius 07 tomas 2 p. 0039

		Tarybos direktyva1976 m. sausio 20 d.dėl vidaus vandenų laivų tinkamumo plaukioti liudijimų abipusio pripažinimo(76/135/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 75 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],atsižvelgdama į Ekonomikos ir socialinių reikalų komiteto nuomonę [2],kadangi vidaus vandenų laivų tinkamumo plaukioti liudijimų abipusis pripažinimas turėtų būti įgyvendintas siekiant padaryti pirmą žingsnį, kad Bendrijoje būtų gerinamas laivybos vidaus vandenimis saugumas;kadangi būtina nustatyti, kokioms aplinkybėms esant ir kokiomis sąlygomis valstybės narės gali neleisti laivui plaukti toliau;kadangi būtina nustatyti laiko ribą, kada turėtų būti priimti bendri techniniai reikalavimai, ir kadangi ši direktyva turėtų galioti tol, kol įsigalios minėtos bendrosios nuostatos,PRIĖMĖ ŠIĄ DIREKTYVĄ:1 straipsnisŠi direktyva taikoma:a) vidaus vandenų laivams, naudojamiems prekėms vežti, kurių dedveitas yra 20 metrinių tonų arba daugiau; čia priskiriami vilkikai ir stūmikai;b) vidaus vandenų laivams, naudojamiems vežti daugiau kaip 12 keleivių.Ši direktyva neturi riboti nuostatų, išdėstytų reglamente dėl laivybos Reino upe tikrinimo ir Susitarime dėl pavojingų prekių vežimo Reino upe (ADNR).2 straipsnis1. Valstybės narės nustato reikalingas privalomas procedūras išduodant laivo tinkamumo plaukioti liudijimus.Tačiau valstybė narė šios direktyvos gali netaikyti laivams, kurie neišplaukia iš jos teritorijos vidaus vandenyse esančių kelių.2. Laivo tinkamumo plaukioti liudijimus išduoda valstybė narė, kurioje laivas yra įregistruotas arba kurioje yra laivo įregistravimo uostas, o jei aplinkybės yra kitos, - valstybė narė, kurioje yra laivo savininko nuolatinė gyvenamoji vieta. Kiekviena valstybė narė gali prašyti kitos valstybės narės išduoti tinkamumo plaukioti liudijimus laivams, kuriuos naudoja pirmosios valstybės narės nacionaliniai subjektai. Valstybės narės savo įgaliojimus gali perduoti patvirtintoms institucijoms.3. Laivo tinkamumo plaukioti liudijimai turi būti užpildomi kuria nors Bendrijos kalba ir jose privalu pateikti informaciją bei naudoti numeravimo sistemą, kaip nurodoma priede.3 straipsnis1. Pagal šio straipsnio 3-6 dalis kiekviena valstybė narė pripažįsta nacionalinių vandenų kelių laivybai laivų tinkamumo plaukioti liudijimus, išduotus kitos valstybės narės pagal 2 straipsnį tuo pačiu pagrindu, tarsi liudijimus būtų išdavusi pati valstybė narė.2. 1 dalis taikoma tik tuomet, jeigu liudijimas buvo išduotas arba paskutinį kartą prieš tai pratęstas ne vėliau kaip prieš 5 metus ir jo galiojimo laikas nepasibaigęs.Sertifikatas, išduotas pagal reglamentą dėl laivybos Reino upe tikrinimo, laikomas įrodymu, kaip apibrėžta 3-5 dalyse per visą sertifikato galiojimo trukmę.3. Valstybės narės gali reikalauti, kad būtų laikomasi reglamente dėl laivybos Reino upe išdėstytų techninių sąlygų. Valstybės narės gali reikalauti 2 straipsnio 2 dalyje nurodyto sertifikato kaip įrodymo, kad techninių sąlygų laikomasi.4. Valstybės narės gali reikalauti, kad laivai, vežantys pavojingas prekes, kaip apibrėžta ADNR, atitiktų reikalavimus, išdėstytus tame susitarime. Kaip įrodymo, kad šių reikalavimų yra laikomasi, valstybės narės gali reikalauti, jog būtų parengtas tame susitarime numatytas oficialus leidimas.5. Laivams, atitinkantiems reikalavimus, išdėstytus reglamente dėl laivybos Reino upe tikrinimo, turi būti leidžiama plaukioti visais Bendrijos vidaus vandenų keliais. Įrodymu, patvirtinančiu, kad šių reikalavimų yra laikomasi, gali būti 2 straipsnio 2 dalyje nurodytas sertifikatas.Pavojingų prekių vežimo ypatingų sąlygų laikomasi visuose Bendrijos vandenų keliuose, jeigu laivai atitinka ADNR reikalavimus. Būtiną įrodymą gali atstoti 4 dalyje nurodytas oficialus leidimas.6. Valstybės narės gali reikalauti, kad jūrų keliuose būtų laikomasi papildomų reikalavimų, lygiaverčių tiems, kurie keliami pačių valstybių narių laivams. Valstybės narės Komisijai praneša apie savo jūrų kelius, kurių sąrašą Komisija, remdamasi informacija, kurią Komisijai pateikė valstybės narės, parengs per tris mėnesius po šios direktyvos įsigaliojimo.4 straipsnis1. Kiekviena valstybė narė gali panaikinti laivo tinkamumo plaukioti liudijimą, kurį buvo išdavusi.2. Kiekviena valstybė narė gali neleisti laivui plaukti toliau, jeigu patikrinus nustatoma, kad laivo būklė akivaizdžiai kelia pavojų aplinkiniams, kol defektai nebus pašalinti. Valstybė narė gali tai padaryti ir tuomet, jeigu patikrinus nustatoma, kad laivas arba laivo įrengimai neatitinka laivo tinkamumo plaukioti liudijimo arba kitų dokumentų, nurodytų 3 straipsnyje, reikalavimų.3. Valstybė narė, neleidusi laivui plaukti toliau ar pareiškusi, kad ketina taip padaryti, jeigu defektai nebus pašalinti, praneša valstybės narės, kurioje buvo išduotas laivo tinkamumo plaukioti liudijimas ar kitas 3 straipsnyje nurodytas dokumentas, kompetentingoms institucijoms apie priežastis, kuriomis grindžia priimtą sprendimą ar ketina jį priimti.4. Dėl visų sprendimų, priimtų laikantis priemonių, kurių imamasi įgyvendinant šią direktyvą, neleisti laivui plaukti toliau nurodomos išsamios priežastys, kuriomis tokie sprendimai buvo grindžiami. Apie sprendimą turi būti pranešama suinteresuotai šaliai, kuriai tuo pat metu privalu pateikti žinias apie savo teisių gynimo priemones galimybes, kuriomis suinteresuota šalis gali naudotis pagal valstybėje narėje galiojančius įstatymus, bei apie nustatytą laiko tarpą, skirtą tomis teisių gynimo priemonėmis pasinaudoti.5 straipsnisKaip galima greičiau ir ne vėliau kaip iki 1978 m. sausio 1 d. Taryba, gavusi pasiūlymą iš Komisijos, priima bendrąsias nuostatas, nustatančias techninius reikalavimus vidaus vandenų laivams.6 straipsnisValstybės narės pasikonsultavusios su Komisija priima įstatymus ir kitus teisės aktus, kurie, įsigalioję laiku ir per metus po to, kai Taryba priima šią direktyvą, įgyvendina šią direktyvą.7 straipsnisŠi direktyva galioja iki 1978 m. gruodžio 31 d. Jeigu iškiltų būtinybė, Taryba, gavusi pasiūlymą iš Komisijos, direktyvos galiojimą gali pratęsti, kol įsigalios 5 straipsnyje nurodytos nuostatos.8 straipsnisŠi direktyva skirta valstybėms narėms.Priimta Briuselyje, 1976 m. sausio 20 d.Tarybos varduPirmininkasG. Thorn[1] OL C 280, 1975 12 8, p. 71.[2] Nuomonė paskelbta 1975 11 27 (dar nepaskelbta Oficialiajame leidinyje).--------------------------------------------------PRIEDASMinimali informacija, pateiktina liudijimuoseInformacija skirstoma į tris kategorijas:I.Privalomoji: | be specialaus ženklo |II.Reikalaujamoji, jeigu taikytina: | (×) |III.Naudinga, tačiau neprivaloma: | (+) |1. Valdžios įstaigos ar patvirtintos institucijos, išduodančios dokumentą, pavadinimas.2. a) Dokumento pavadinimasb) (+) Dokumento numeris3. Valstybė, išduodanti dokumentą4. Laivo savininko pavardė ir jo nuolatinė buvimo vieta arba juridinis adresas5. Laivo pavadinimas6. (×) Laivo registravimo vieta ir registravimo numeris7. (×) Uostas, kuriame laivas įregistruotas8. (+) Laivo konstrukcijos tipas9. (+) Laivo panaudojimasPagrindinės techninės laivo charakteristikos: | a)gabaritinis ilgis (metrais) |b)gabaritinis plotis (metrais) |c)laivo korpuso dalis, esanti žemiau vaterlinijos, kai laivo grimzlė didžiausia (metrais) |11. (×) Dedveitas (metrinėmis tonomis) arba tūrio vandentalpa (kubiniais metrais), kai laivo grimzlė yra didžiausia12. (×) Nugrimzdimo markės parodymai13. (×) Didžiausias leistinas keleivių skaičius14. (×) Bendra pagrindinių variklių galia (KW arba AJ)15. Mažiausias antvandeninio borto aukštis (centimetrais)16. a) Deklaracija. Aukščiau nurodytas laivas turi sertifikatą, liudijantį, kad laivas yra tinkamas laivybaib) (×) Esant šioms sąlygomsc) (×) Nurodymai dėl laivybos apribojimų17. a) Data, kada liudijimas nustoja galiotib) Data, kada liudijimas išduotas18. Valdžios įstaigos ar patvirtintos institucijos, išdavusios liudijimą, antspaudas ir parašas.--------------------------------------------------